qundao/data-zh-poetry huggingface dataset:
詩三百三首·二七六
作者：寒山
朝代：唐

寒巖深更好，無人行此道。
白雲高岫閑，青嶂孤猨嘯。
我更何所親，暢志自宜老。
形容寒暑遷，心珠甚可保。
詩三百三首·二七四
作者：寒山
朝代：唐

憶得二十年，徐步國清歸。
國清寺中人，盡道寒山癡。
癡人何用疑，疑不解尋思。
我尚自不識，是伊爭得知。
低頭不用問，問得復何爲。
有人來駡我，分明了了知。
雖然不應對，却是得便宜。
詩三百三首·二三一
作者：寒山
朝代：唐

如許多寶貝，海中乘壞舸。
前頭失却桅，後頭又無柁。
宛轉任風吹，高低隨浪簸。
如何得到岸，努力莫端坐。
詩三百三首·二三七
作者：寒山
朝代：唐

我見多知漢，終日用心神。
岐路逞嘍囉，欺謾一切人。
唯作地獄滓，不修正直因。
忽然無常至，定知亂紛紛。
詩三百三首·二三三
作者：寒山
朝代：唐

勸你三界子，莫作勿道理。
理短被他欺，理長不奈你。
世間濁濫人，恰似黍黏子。
不見無事人，獨脫無能比。
早須返本源，三界任緣起。
清淨入如流，莫飲無明水。
詩三百三首·二三九
作者：寒山
朝代：唐

世有一般人，不惡又不善。
不識主人公，隨客處處轉。
因循過時光，渾是癡肉臠。
雖有一靈臺，如同客作漢。
詩三百三首·二三二
作者：寒山
朝代：唐

我見凡愚人，多畜資財穀。
飲酒食生命，謂言我富足。
莫知地獄深，唯求上天福。
罪業如毘富，豈得免災毒。
財主忽然死，爭共當頭哭。
供僧讀文疏，空是鬼神祿。
福田一箇無，虛設一羣禿。
不如早覺悟，莫作黑暗獄。
狂風不動樹，心真無罪福。
寄語冗冗人，叮嚀再三讀。
詩三百三首·二三五
作者：寒山
朝代：唐

人生在塵蒙，恰似盆中蟲。
終日行遶遶，不離其盆中。
神仙不可得，煩惱計無窮。
歲月如流水，須臾作老翁。
詩三百三首·二三八
作者：寒山
朝代：唐

寄語諸仁者，復以何爲懷。
達道見自性，自性即如來。
天真元具足，修證轉差迴。
棄本却逐末，只守一場獃。
詩三百三首·二三六
作者：寒山
朝代：唐

寒山出此語，復似顛狂漢。
有事對面說，所以足人怨。
心真出語直，直心無背面。
臨死度奈河，誰是嘍囉漢。
冥冥泉臺路，被業相拘絆。
詩三百三首·二三四
作者：寒山
朝代：唐

三界人蠢蠢，六道人茫茫。
貪財愛婬欲，心惡若豺狼。
地獄如箭射，極苦若爲當。
兀兀過朝夕，都不別賢良。
好惡總不識，猶如豬及羊。
共語如木石，嫉妒似顛狂。
不自見己過，如豬在圈臥。
不知自償債，却笑牛牽磨。
詩三百三首·二九一
作者：寒山
朝代：唐

鹿生深林中，飲水而食草。
伸脚樹下眠，可憐無煩惱。
繫之在華堂，餚饍極肥好。
終日不肯嘗，形容轉枯槁。
詩三百三首·二九七
作者：寒山
朝代：唐

身著空花衣，足躡龜毛履。
手把兔角弓，擬射無明鬼。
詩三百三首·二九三
作者：寒山
朝代：唐

棲遲寒巖下，偏訝最幽奇。
攜籃采山茹，挈籠摘果歸。
䔫齋敷茅坐，啜啄食紫芝。
清沼濯瓢鉢，雜和煮稠稀。
當陽擁裘坐，閑讀古人詩。
詩三百三首·二九九
作者：寒山
朝代：唐

畫棟非吾宅，松林是我家。
一生俄爾過，萬事莫言賒。
濟渡不造筏，漂淪爲采花。
善根今未種，何日見生芽。
詩三百三首·二九二
作者：寒山
朝代：唐

花上黃鶯子，𠴨𠴨聲可憐。
美人顏似玉，對此弄鳴弦。
翫之能不足，眷戀在齠年。
花飛鳥亦散，灑淚秋風前。
詩三百三首·二九五
作者：寒山
朝代：唐

欲向東巖去，于今無量年。
昨來攀葛上，半路困風煙。
徑窄衣難進，苔黏履不全。
住茲丹桂下，且枕白雲眠。
詩三百三首·二九八
作者：寒山
朝代：唐

君看葉裏花，能得幾時好。
今日畏人攀，明朝待誰埽。
可憐嬌豔情，年多轉成老。
將世比於花，紅顏豈長保。
詩三百三首·二九六
作者：寒山
朝代：唐

我見利智人，觀者便知意。
不假尋文字，直入如來地。
心不逐諸緣，意根不妄起。
心意不生時，內外無餘事。
詩三百三首·二九四
作者：寒山
朝代：唐

昔日經行處，今復七十年。
故人無來往，埋在古冢間。
余今頭已白，猶守片雲山。
爲報後來子，何不讀古言。
詩三百三首·二二一
作者：寒山
朝代：唐

自在白雲閑，從來非買山。
下危須策杖，上險捉藤攀。
澗底松常翠，谿邊石自斑。
友朋雖阻絕，春至鳥𠴨𠴨。
詩三百三首·二二七
作者：寒山
朝代：唐

大海水無邊，魚龍萬萬千。
遞互相食噉，冗冗癡肉團。
爲心不了絕，妄想起如煙。
性月澄澄朗，廓爾照無邊。
詩三百三首·二二三
作者：寒山
朝代：唐

生死元有命，富貴本由天。
此是古人語，吾今非謬傳。
聰明好短命，癡騃却長年。
鈍物豐財寶，醒醒漢無錢。
詩三百三首·二二九
作者：寒山
朝代：唐

三五癡後生，作事不真實。
未讀十卷書，強把雌黃筆。
將他儒行篇，喚作賊盜律。
脫體似蟫蟲，齩破他書帙。
詩三百三首·二二二
作者：寒山
朝代：唐

我在村中住，衆推無比方。
昨日到城下，却被狗形相。
或嫌袴太窄，或說衫少長。
攣却鷂子眼，雀兒舞堂堂。
詩三百三首·二二五
作者：寒山
朝代：唐

衆生不可說，何意許顛邪。
面上兩惡鳥，心中三毒虵。
是渠作障礙，使你事煩拏。
舉手高彈指，南無佛陀耶。
詩三百三首·二二八
作者：寒山
朝代：唐

自見天台頂，孤高出衆羣。
風搖松竹韻，月現海潮頻。
下望青山際，談玄有白雲。
野情便山水，本志慕道倫。
詩三百三首·二二六
作者：寒山
朝代：唐

自樂平生道，煙蘿石洞間。
野情多放曠，長伴白雲閑。
有路不通世，無心孰可攀。
石牀孤夜坐，圓月上寒山。
詩三百三首·二二四
作者：寒山
朝代：唐

國以人爲本，猶如樹因地。
地厚樹扶疎，地薄樹憔悴。
不得露其根，枝枯子先墜。
決陂以取魚，是取一期利。
詩三百三首·二五一
作者：寒山
朝代：唐

繿縷關前業，莫訶今日身。
若言由冢墓，箇是極癡人。
到頭君作鬼，豈令男女貧。
皎然易解事，作麽無精神。
詩三百三首·二五七
作者：寒山
朝代：唐

寒山棲隱處，絕得雜人過。
時逢林內鳥，相共唱山歌。
瑞草聯谿谷，老松枕嵯峨。
可觀無事客，憩歇在巖阿。
詩三百三首·二五三
作者：寒山
朝代：唐

二儀既開闢，人乃居其中。
迷汝即吐霧，醒汝即吹風。
惜汝即富貴，奪汝即貧窮。
碌碌羣漢子，萬事由天公。
詩三百三首·二五九
作者：寒山
朝代：唐

無衣自訪覓，莫共狐謀裘。
無食自采取，莫共羊謀羞。
借皮兼借肉，懷歎復懷愁。
皆緣義失所，衣食常不周。
詩三百三首·二五二
作者：寒山
朝代：唐

我見黃河水，凡經幾度清。
水流如急箭，人世若浮萍。
癡屬根本業，無明煩惱阬。
輪迴幾許劫，只爲造迷盲。
詩三百三首·二五五
作者：寒山
朝代：唐

可歎浮生人，悠悠何日了。
朝朝無閑時，年年不覺老。
總爲求衣食，令心生煩惱。
擾擾百千年，去來三惡道。
詩三百三首·二五八
作者：寒山
朝代：唐

五嶽俱成粉，須彌一寸山。
大海一滴水，吸入在心田。
生長菩提子，徧蓋天中天。
語汝慕道者，慎莫繞十纏。
詩三百三首·二五六
作者：寒山
朝代：唐

時人尋雲路，雲路杳無蹤。
山高多險峻，澗闊少玲瓏。
碧嶂前兼後，白雲西復東。
欲知雲路處，雲路在虛空。
詩三百三首·二五四
作者：寒山
朝代：唐

余勸諸稚子，急離火宅中。
三車在門外，載你免飄蓬。
露地四衢坐，當天萬事空。
十方無上下，來去任西東。
若得箇中意，縱橫處處通。
詩三百三首·二八一
作者：寒山
朝代：唐

今日巖前坐，坐久煙雲收。
一道清谿冷，千尋碧嶂頭。
白雲朝影靜，明月夜光浮。
身上無塵垢，心中那更憂。
詩三百三首·二八七
作者：寒山
朝代：唐

我住在村鄉，無爺亦無娘。
無名無姓第，人喚作張王。
並無人教我，貧賤也尋常。
自憐心的實，堅固等金剛。
詩三百三首·二八三
作者：寒山
朝代：唐

勸你休去來，莫惱他閻老。
失脚入三途，粉骨遭千擣。
長爲地獄人，永隔今生道。
勉你信余言，識取衣中寶。
詩三百三首·二八九
作者：寒山
朝代：唐

我見人轉經，依他言語會。
口轉心不轉，心口相違背。
心真無委曲，不作諸纏蓋。
但且自省躬，莫覓他替代。
可中作得主，是知無內外。
詩三百三首·二八二
作者：寒山
朝代：唐

千雲萬水間，中有一閑士。
白日遊青山，夜歸巖下睡。
倐爾過春秋，寂然無塵累。
快哉何所依，靜若秋江水。
詩三百三首·二八五
作者：寒山
朝代：唐

高高峰頂上，四顧極無邊。
獨坐無人知，孤月照寒泉。
泉中且無月，月自在青天。
吟此一曲歌，歌終不是禪。
詩三百三首·二八八
作者：寒山
朝代：唐

寒山出此語，此語無人信。
蜜甜足人嘗，黃蘖苦難近。
順情生喜悅，逆意多瞋恨。
但看木傀儡，弄了一場困。
詩三百三首·二八六
作者：寒山
朝代：唐

有箇王秀才，笑我詩多失。
云不識蜂腰，仍不會鶴膝。
平側不解壓，凡言取次出。
我笑你作詩，如盲徒詠日。
詩三百三首·二八四
作者：寒山
朝代：唐

世間一等流，誠堪與人笑。
出家弊己身，誑俗將爲道。
雖著離塵衣，衣中多養蚤。
不如歸去來，識取心王好。
詩三百三首·二六一
作者：寒山
朝代：唐

我見轉輪王，千子常圍繞。
十善化四天，莊嚴多七寶。
七寶鎮隨身，莊嚴甚妙好。
一朝福報盡，猶若棲蘆鳥。
還作牛領蟲，六趣受業道。
況復諸凡夫，無常豈長保。
生死如旋火，輪迴似麻稻。
不解早覺悟，爲人枉虛老。
詩三百三首·二六七
作者：寒山
朝代：唐

隱士遁人間，多向山中眠。
青蘿疎麓麓，碧澗響聯聯。
騰騰且安樂，悠悠自清閑。
免有染世事，心靜如白蓮。
詩三百三首·二六三
作者：寒山
朝代：唐

可貴一名山，七寶何能比。
松月颼颼冷，雲霞片片起。
匼匝幾重山，迴還多少里。
谿澗靜澄澄，快活無窮已。
詩三百三首·二六九
作者：寒山
朝代：唐

自從出家後，漸得養生趣。
伸縮四肢全，勤聽六根具。
褐衣隨春冬，糲食供朝暮。
今日懇懇修，願與佛相遇。
詩三百三首·二六二
作者：寒山
朝代：唐

平野水寬闊，丹丘連四明。
仙都最高秀，羣峰聳翠屏。
遠遠望何極，矹矹勢相迎。
獨標海隅外，處處播嘉名。
詩三百三首·二六五
作者：寒山
朝代：唐

迴聳霄漢外，雲裏路岧嶢。
瀑布千丈流，如鋪練一條。
下有棲心窟，橫安定命橋。
雄雄鎮世界，天台名獨超。
詩三百三首·二六八
作者：寒山
朝代：唐

寄語食肉漢，食時無逗遛。
今生過去種，未來今日修。
只取今日美，不畏來生憂。
老鼠入飯甕，雖飽難出頭。
詩三百三首·二六六
作者：寒山
朝代：唐

盤陀石上坐，谿澗冷淒淒。
靜翫偏嘉麗，虛巖蒙霧迷。
怡然憩歇處，日斜樹影低。
我自觀心地，蓮花出淤泥。
詩三百三首·二六四
作者：寒山
朝代：唐

我見世間人，生而還復死。
昨朝猶二八，壯氣胸襟士。
如今七十過，力困形憔悴。
恰似春日花，朝開夜落爾。
詩三百三首·二十
作者：寒山
朝代：唐

欲得安身處，寒山可長保。
微風吹幽松，近聽聲逾好。
下有斑白人，喃喃讀黃老。
十年歸不得，忘却來時道。
詩三百三首·二十一
作者：寒山
朝代：唐

俊傑馬上郎，揮鞭指綠楊。
謂言無死日，終不作梯航。
四運花自好，一朝成萎黃。
醍醐與石蜜，至死不能嘗。
詩三百三首·二十七
作者：寒山
朝代：唐

茅棟野人居，門前車馬疎。
林幽偏聚鳥，谿闊本藏魚。
山果攜兒摘，臯田共婦鋤。
家中何所有，唯有一牀書。
詩三百三首·二十三
作者：寒山
朝代：唐

妾在邯鄲住，歌聲亦抑揚。
賴我安居處，此曲舊來長。
既醉莫言歸，留連日未央。
兒家寢宿處，繡被滿銀牀。
詩三百三首·二十九
作者：寒山
朝代：唐

六極常嬰困，九維徒自論。
有才遺草澤，無藝閉蓬門。
日上巖猶暗，煙消谷尚昏。
其中長者子，箇箇總無裩。
詩三百三首·二十二
作者：寒山
朝代：唐

有一餐霞子，其居諱俗遊。
論時實蕭爽，在夏亦如秋。
幽澗常瀝瀝，高松風颼颼。
其中半日坐，忘却百年愁。
詩三百三首·二十五
作者：寒山
朝代：唐

智者君拋我，愚者我拋君。
非愚亦非智，從此斷相聞。
入夜歌明月，侵晨舞白雲。
焉能拱口手，端坐鬢紛紛。
詩三百三首·二十八
作者：寒山
朝代：唐

登陟寒山道，寒山路不窮。
谿長石磊磊，澗闊草濛濛。
苔滑非關雨，松鳴不假風。
誰能超世累，共坐白雲中。
詩三百三首·二十六
作者：寒山
朝代：唐

有鳥五色彣，棲桐食竹實。
徐動合禮儀，和鳴中音律。
昨來何以至，爲吾暫時出。
儻聞弦歌聲，作舞欣今日。
詩三百三首·二十四
作者：寒山
朝代：唐

快搒三翼舟，善乘千里馬。
莫能造我家，謂言最幽野。
巖岫深嶂中，雲雷竟日下。
自非孔丘公，無能相救者。
詩三百三首·二四一
作者：寒山
朝代：唐

常聞國大臣，朱紫簪纓祿。
富貴百千般，貪榮不知辱。
奴馬滿宅舍，金銀盈帑屋。
癡福暫時扶，埋頭作地獄。
忽死萬事休，男女當頭哭。
不知有禍殃，前路何疾速。
家破冷颼颼，食無一粒粟。
凍餓苦悽悽，良由不覺觸。
詩三百三首·二四七
作者：寒山
朝代：唐

昨到雲霞觀，忽見仙尊士。
星冠月帔橫，盡云居山水。
餘問神仙術，云道若爲比。
謂言靈無上，妙藥心神祕。
守死待鶴來，皆道乘魚去。
余乃返窮之，推尋勿道理。
但看箭射空，須臾還墜地。
饒你得仙人，恰似守屍鬼。
心月自精明，萬象何能比。
欲知仙丹術，身內元神是。
莫學黃巾公，握愚自守擬。
詩三百三首·二四三
作者：寒山
朝代：唐

我有六兄弟，就中一箇惡。
打伊又不得，駡伊又不著。
處處無奈何，耽財好淫殺。
見好埋頭愛，貪心過羅剎。
阿爺惡見伊，阿孃嫌不悅。
昨被我捉得，惡駡恣情掣。
趂向無人處，一一向伊說。
汝今須改行，覆車須改轍。
若也不信受，共汝惡合殺。
汝受我調伏，我共汝覓活。
從此盡和同，如今過菩薩。
學業攻鑪冶，鍊盡三山鐵。
至今靜恬恬，衆人皆讚說。
詩三百三首·二四九
作者：寒山
朝代：唐

傳語諸公子，聽說石齊奴。
僮僕八百人，水碓三十區。
舍下養魚鳥，樓上吹笙竽。
伸頭臨白刃，癡心爲綠珠。
詩三百三首·二四二
作者：寒山
朝代：唐

上人心猛利，一聞便知妙。
中流心清淨，審思云甚要。
下士鈍暗癡，頑皮最難裂。
直待血淋頭，始知自摧滅。
看取開眼賊，鬧市集人決。
死屍棄如塵，此時向誰說。
男兒大丈夫，一刀兩段截。
人面禽獸心，造作何時歇。
詩三百三首·二四五
作者：寒山
朝代：唐

一生慵嬾作，憎重只便輕。
他家學事業，余持一卷經。
無心裝褾軸，來去省人擎。
應病則說藥，方便度衆生。
詩三百三首·二四八
作者：寒山
朝代：唐

余家有一宅，其宅無正主。
地生一寸草，水垂一滴露。
火燒六箇賊，風吹黑雲雨。
子細尋本人，布裹真珠爾。
詩三百三首·二四六
作者：寒山
朝代：唐

我見出家人，不入出家學。
欲知真出家，心淨無繩索。
澄澄孤玄妙，如如無倚託。
三界任縱橫，四生不可泊。
無爲無事人，逍遙實快樂。
詩三百三首·二四四
作者：寒山
朝代：唐

昔日極貧苦，夜夜數他寶。
今日審思量，自家須營造。
掘得一寶藏，純是水精珠。
大有碧眼胡，密擬買將去。
余即報渠言，此珠無價數。
詩三百三首·二百
作者：寒山
朝代：唐

千年石上古人蹤，萬丈巖前一點空。
明月照時常皎潔，不勞尋討問西東。
詩三百三首·二百一
作者：寒山
朝代：唐

寒山頂上月輪孤，照見晴空一物無。
可貴天然無價寶，埋在五陰溺身軀。
詩三百三首·二百一十
作者：寒山
朝代：唐

水清澄澄瑩，徹底自然見。
心中無一事，水清衆獸現。
心若不妄起，永劫無改變。
若能如是知，是知無背面。
詩三百三首·二百七
作者：寒山
朝代：唐

讀書豈免死，讀書豈免貧。
何以好識字，識字勝他人。
丈夫不識字，無處可安身。
黃連揾蒜醬，忘計是苦辛。
詩三百三首·二百七十
作者：寒山
朝代：唐

五言五百篇，七字七十九。
三字二十一，都來六百首。
一例書巖石，自誇云好手。
若能會我詩，真是如來母。
詩三百三首·二百三
作者：寒山
朝代：唐

我家本住在寒山，石巖棲息離煩緣。
泯時萬象無痕跡，舒處周流徧大千。
光影騰輝照心地，無有一法當現前。
方知摩尼一顆珠，解用無方處處圓。
詩三百三首·二百三十
作者：寒山
朝代：唐

心高如山嶽，人我不伏人。
解講圍陀典，能談三教文。
心中無慚媿，破戒違律文。
自言上人法，稱爲第一人。
愚者皆讚歎，智者撫掌笑。
陽燄虛空花，豈得免生老。
不如百不解，靜坐絕憂惱。
詩三百三首·二百九
作者：寒山
朝代：唐

不見朝垂露，日爍自消除。
人身亦如此，閻浮是寄居。
切莫因循過，且令三毒袪。
菩提即煩惱，盡令無有餘。
詩三百三首·二百九十
作者：寒山
朝代：唐

寒山唯白雲，寂寂絕埃塵。
草座山家有，孤燈明月輪。
石牀臨碧沼，虎鹿每爲鄰。
自羨幽居樂，長爲象外人。
詩三百三首·二百二
作者：寒山
朝代：唐

我向前谿照碧流，或向巖邊坐磐石。
心似孤雲無所依，悠悠世事何須覓。
詩三百三首·二百二十
作者：寒山
朝代：唐

時人見寒山，各謂是風顛。
貌不起人目，身唯布裘纏。
我語他不會，他語我不言。
爲報往來者，可來向寒山。
詩三百三首·二百五
作者：寒山
朝代：唐

余家本住在天台，雲路煙深絕客來。
千仞巖巒深可遯，萬重谿澗石樓臺。
樺巾木屐沿流步，布裘藜杖繞山迴。
自覺浮生幻化事，逍遙快樂實善哉。
詩三百三首·二百五十
作者：寒山
朝代：唐

何以長惆悵，人生似朝菌。
那堪數十年，親舊凋落盡。
以此思自哀，哀情不可忍。
奈何當奈何，託體歸山隱。
詩三百三首·二百八
作者：寒山
朝代：唐

我見瞞人漢，如籃盛水走。
一氣將歸家，籃裏何曾有。
我見被人瞞，一似園中韭。
日日被刀傷，天生還自有。
詩三百三首·二百八十
作者：寒山
朝代：唐

自古諸哲人，不見有長存。
生而還復死，盡變作灰塵。
積骨如毘富，別淚成海津。
唯有空名在，豈免生死輪。
詩三百三首·二百六
作者：寒山
朝代：唐

憐底衆生病，餐嘗畧不厭。
蒸豚揾蒜醬，炙鴨點椒鹽。
去骨鮮魚膾，兼皮熟肉臉。
不知他命苦，只取自家甜。
詩三百三首·二百六十
作者：寒山
朝代：唐

自羨山間樂，逍遙無倚託。
逐日食殘軀，閑思無所作。
時披古佛書，往往登石閣。
下窺千尺崖，上有雲盤泊。
寒月冷颼颼，身似孤飛鶴。
詩三百三首·二百四
作者：寒山
朝代：唐

世人何事可吁嗟，苦樂交煎勿底涯。
生死往來多少劫，東西南北是誰家。
張王李趙權時姓，六道三途事似麻。
只爲主人不了絕，遂招遷謝逐迷邪。
詩三百三首·二百四十
作者：寒山
朝代：唐

常聞釋迦佛，先受然燈記。
然燈與釋迦，只論前後智。
前後體非殊，異中無有異。
一佛一切佛，心是如來地。
詩三百三首·五
作者：寒山
朝代：唐

琴書須自隨，祿位用何爲。
投輦從賢婦，巾車有孝兒。
風吹曝麥地，水溢沃魚池。
常念鷦鷯鳥，安身在一枝。
詩三百三首·五十
作者：寒山
朝代：唐

相喚採芙蓉，可憐清江裏。
遊戲不覺暮，屢見狂風起。
浪捧鴛鴦兒，波搖鸂鶒子。
此時居舟楫，浩蕩情無已。
詩三百三首·五十七
作者：寒山
朝代：唐

田舍多桑園，牛犢滿廐轍。
肯信有因果，頑皮早晚裂。
眼看消磨盡，當頭各自活。
紙袴瓦作裩，到頭凍餓殺。
詩三百三首·五十三
作者：寒山
朝代：唐

有酒相招飲，有肉相呼喫。
黃泉前後人，少壯須努力。
玉帶暫時華，金釵非久飾。
張翁與鄭婆，一去無消息。
詩三百三首·五十九
作者：寒山
朝代：唐

極目兮長望，白雲四茫茫。
鴟鵶飽腲腇，鸞鳳飢徬徨。
駿馬放石磧，蹇驢能至堂。
天高不可問，鷦鵊在滄浪。
詩三百三首·五十二
作者：寒山
朝代：唐

垂柳暗如煙，飛花飄似霰。
夫居離婦州，婦住思夫縣。
各在天一涯，何時得相見？
寄語明月樓，莫貯雙飛燕。
詩三百三首·五十五
作者：寒山
朝代：唐

桃花欲經夏，風月催不待。
訪覓漢時人，能無一箇在。
朝朝花遷落，歲歲人移改。
今日揚塵處，昔時爲大海。
詩三百三首·五十八
作者：寒山
朝代：唐

我見百十狗，箇箇毛鬇鬡。
臥者渠自臥，行者渠自行。
投之一塊骨，相與啀喍爭。
良由爲骨少，狗多分不平。
詩三百三首·五十六
作者：寒山
朝代：唐

我見東家女，年可有十八。
西舍競來問，願姻夫妻活。
烹羊煮衆命，聚頭作婬殺。
含笑樂呵呵，啼哭受殃抉。
詩三百三首·五十四
作者：寒山
朝代：唐

可憐好丈夫，身體極稜稜。
春秋未三十，才藝百般能。
金羈逐俠客，玉饌集良朋。
唯有一般惡，不傳無盡燈。
詩三百三首·八
作者：寒山
朝代：唐

莊子說送終，天地爲棺槨。
吾歸此有時，唯須一番箔。
死將餧青蠅，弔不勞白鶴。
餓著首陽山，生廉死亦樂。
詩三百三首·八十
作者：寒山
朝代：唐

徒勞說三史，浪自看五經。
洎老檢黃籍，依前住白丁。
筮遭連蹇卦，生主虛危星。
不及河邊樹，年年一度青。
詩三百三首·八十一
作者：寒山
朝代：唐

碧澗泉水清，寒山月華白。
默知神自明，觀空境逾寂。
詩三百三首·八十七
作者：寒山
朝代：唐

去家一萬里，提劒擊匈奴。
得利渠即死，失利汝即殂。
渠命既不惜，汝命亦何辜。
教汝百勝術，不貪爲上謨。
詩三百三首·八十三
作者：寒山
朝代：唐

白拂栴檀柄，馨香竟日聞。
柔和如卷霧，搖拽似行雲。
禮奉宜當暑，高提復去塵。
時時方丈內，將用指迷人。
詩三百三首·八十九
作者：寒山
朝代：唐

汝爲埋頭癡兀兀，愛向無明羅剎窟。
再三勸你早修行，是你頑癡心恍惚。
不肯信受寒山語，轉轉倍加業汩汩。
直待斬首作兩段，方知自身奴賊物。
詩三百三首·八十二
作者：寒山
朝代：唐

我今有一襦，非羅復非綺。
借問作何色，不紅亦不紫。
夏天將作衫，冬天將作被。
冬夏遞互用，長年只這是。
詩三百三首·八十五
作者：寒山
朝代：唐

多少般數人，百計求名利。
心貪覓榮華，經營圖富貴。
心未片時歇，奔突如煙氣。
家眷實團圓，一呼百諾至。
不過七十年，冰消瓦解置。
死了萬事休，誰人承後嗣。
水浸泥彈丸，方知無意智。
詩三百三首·八十八
作者：寒山
朝代：唐

瞋是心中火，能燒功德林。
欲行菩薩道，忍辱護真心。
詩三百三首·八十六
作者：寒山
朝代：唐

貪人好聚財，恰如梟愛子。
子大而食母，財多還害己。
散之即福生，聚之即禍起。
無財亦無禍，鼓翼青雲裏。
詩三百三首·八十四
作者：寒山
朝代：唐

貪愛有人求快活，不知禍在百年身。
但看陽燄浮漚水，便覺無常敗壞人。
丈夫志氣直如鐵，無曲心中道自真。
行密節高霜下竹，方知不枉用心神。
詩三百三首·六
作者：寒山
朝代：唐

弟兄同五郡，父子本三州。
欲驗飛鳧集，須徵白兔遊。
靈瓜夢裏受，神橘座中收。
鄉國何迢遰，同魚寄水流。
詩三百三首·六十
作者：寒山
朝代：唐

洛陽多女兒，春日逞華麗。
共折路邊花，各持插高髻。
髻高花匼匝，人見皆睥睨。
別求醦醦憐，將歸見夫壻。
詩三百三首·六十一
作者：寒山
朝代：唐

春女衒容儀，相將南陌陲。
看花愁日晚，隱樹怕風吹。
年少徒傍來，白馬黃金羈。
何須久相弄，兒家夫壻知。
詩三百三首·六十七
作者：寒山
朝代：唐

山中何太冷，自古非今年。
沓嶂恆凝雪，幽林每吐煙。
草生芒種後，葉落立秋前。
此有沈迷客，窺窺不見天。
詩三百三首·六十三
作者：寒山
朝代：唐

若人逢鬼魅，第一莫驚懅。
捺硬莫采渠，呼名自當去。
燒香請佛力，禮拜求僧助。
蚊子叮鐵牛，無渠下觜處。
詩三百三首·六十九
作者：寒山
朝代：唐

有人兮山楹，雲卷兮霞纓。
秉芳兮欲寄，路漫漫兮難征。
心惆悵兮狐疑，年老已無成。
衆喔咿斯，蹇獨立兮忠貞。
詩三百三首·六十二
作者：寒山
朝代：唐

羣女戲夕陽，風來滿路香。
綴裙金蛺蝶，插髻玉鴛鴦。
角婢紅羅縝，閹奴紫錦裳。
爲觀失道者，鬢白心惶惶。
詩三百三首·六十五
作者：寒山
朝代：唐

乘茲朽木船，采彼紝婆子。
行至大海中，波濤復不止。
唯賫一宿糧，去岸三千里。
煩惱從何生，愁哉緣苦起。
詩三百三首·六十八
作者：寒山
朝代：唐

山客心悄悄，常嗟歲序遷。
辛勤采芝朮，搜斥詎成仙。
庭廓雲初卷，林明月正圓。
不歸何所爲，桂樹相留連。
詩三百三首·六十六
作者：寒山
朝代：唐

默默永無言，後生何所述。
隱居在林藪，智日何由出。
枯槁非堅衛，風霜成夭疾。
土牛耕石田，未有得稻日。
詩三百三首·六十四
作者：寒山
朝代：唐

浩浩黃河水，東流長不息。
悠悠不見清，人人壽有極。
苟欲乘白雲，曷由生羽翼。
唯當鬒髮時，行住須努力。
詩三百三首·十
作者：寒山
朝代：唐

天生百尺樹，翦作長條木。
可惜棟梁材，拋之在幽谷。
年多心尚勁，日久皮漸禿。
識者取將來，猶堪柱馬屋。
詩三百三首·十一
作者：寒山
朝代：唐

驅馬度荒城，荒城動客情。
高低舊雉堞，大小古墳塋。
自振孤蓬影，長凝拱木聲。
所嗟皆俗骨，仙史更無名。
詩三百三首·十七
作者：寒山
朝代：唐

四時無止息，年去又年來。
萬物有代謝，九天無朽摧。
東明又西暗，花落復花開。
唯有黃泉客，冥冥去不迴。
詩三百三首·十三
作者：寒山
朝代：唐

玉堂挂珠簾，中有嬋娟子。
其貌勝神仙，容華若桃李。
東家春霧合，西舍秋風起。
更過三十年，還成苷蔗滓。
詩三百三首·十九
作者：寒山
朝代：唐

手筆太縱橫，身材極環瑋。
生爲有限身，死作無名鬼。
自古如此多，君今爭奈何。
可來白雲裏，教爾紫芝歌。
詩三百三首·十二
作者：寒山
朝代：唐

鸚鵡宅西國，虞羅捕得歸。
美人朝夕弄，出入在庭幃。
賜以金籠貯，扃哉損羽衣。
不如鴻與鶴，颻颺入雲飛。
詩三百三首·十五
作者：寒山
朝代：唐

父母續經多，田園不羨他。
婦搖機軋軋，兒弄口㗻㗻。
拍手摧花舞，搘頤聽鳥歌。
誰當來歎賞，樵客屢經過。
詩三百三首·十八
作者：寒山
朝代：唐

歲去換愁年，春來物色鮮。
山花笑淥水，巖岫舞青煙。
蜂蝶自云樂，禽魚更可憐。
朋遊情未已，徹曉不能眠。
詩三百三首·十六
作者：寒山
朝代：唐

家住綠巖下，庭蕪更不芟。
新藤垂繚繞，古石豎巉巖。
山果獼猴摘，池魚白鷺銜。
仙書一兩卷，樹下讀喃喃。
詩三百三首·十四
作者：寒山
朝代：唐

城中娥眉女，珠珮珂珊珊。
鸚鵡花前弄，琵琶月下彈。
長歌三月響，短舞萬人看。
未必長如此，芙蓉不耐寒。
詩三百三首·四
作者：寒山
朝代：唐

吾家好隱淪，居處絕囂塵。
踐草成三徑，瞻雲作四鄰。
助歌聲有鳥，問法語無人。
今日娑婆樹，幾年爲一春。
詩三百三首·四十
作者：寒山
朝代：唐

慣居幽隱處，乍向國清中。
時訪豐干道，仍來看拾公。
獨迴上寒巖，無人話合同。
尋究無源水，源窮水不窮。
詩三百三首·四十一
作者：寒山
朝代：唐

生前大愚癡，不爲今日悟。
今日如許貧，總是前生作。
今生又不修，來生還如故。
兩岸各無船，渺渺難濟渡。
詩三百三首·四十七
作者：寒山
朝代：唐

騮馬珊瑚鞭，驅馳洛陽道。
自矜美少年，不信有衰老。
白髮會應生，紅顏豈長保。
但看北邙山，箇是蓬萊島。
詩三百三首·四十三
作者：寒山
朝代：唐

低眼鄒公妻，邯鄲杜生母。
二人同老少，一種好面首。
昨日會客場，惡衣排在後。
只爲著破裙，喫他殘䴺𪍣。
詩三百三首·四十九
作者：寒山
朝代：唐

一向寒山坐，淹留三十年。
昨來訪親友，太半入黃泉。
漸減如殘燭，長流似逝川。
今朝對孤影，不覺淚雙懸。
詩三百三首·四十二
作者：寒山
朝代：唐

璨璨盧家女，舊來名莫愁。
貪乘摘花馬，樂搒采蓮舟。
膝坐綠熊席，身披青鳳裘。
哀傷百年內，不免歸山丘。
詩三百三首·四十五
作者：寒山
朝代：唐

夫物有所用，用之各有宜。
用之若失所，一缺復一虧。
圓鑿而方枘，悲哉空爾爲。
驊騮將捕鼠，不及跛猫兒。
詩三百三首·四十八
作者：寒山
朝代：唐

竟日常如醉，流年不暫停。
埋著蓬蒿下，曉月何冥冥。
骨肉消散盡，魂魄幾凋零。
遮莫齩鐵口，無因讀老經。
詩三百三首·四十六
作者：寒山
朝代：唐

誰家長不死，死事舊來均。
始憶八尺漢，俄成一聚塵。
黃泉無曉日，青草有時春。
行到傷心處，松風愁殺人。
詩三百三首·四十四
作者：寒山
朝代：唐

獨臥重巖下，蒸雲晝不消。
室中雖暡靉，心裏絕喧囂。
夢去遊金闕，魂歸度石橋。
拋除鬧我者，歷歷樹間瓢。
诗
作者：寒山
朝代：唐

梵志死去来，魂识见阎老。读尽百王书，未免受捶拷。一称南无佛，皆以成佛道。井底生红尘，高峰起白浪。石女生石儿，龟毛寸寸长。若要学菩提，但看此榜样。
诗·一
作者：寒山
朝代：唐

梵志死去来，魂识（《天圣广灯录》作「魄」）见阎老。
读尽百王书，未免（《天圣广灯录》作「不兑」）受捶拷。
一称南无佛，皆以成佛道。
（见《续藏经》本五代风穴延沼禅师《风穴语录》、《天圣广灯录》卷十五、《古尊宿语录》卷七《风穴禅师语录》、《五灯会元》卷十一引）。
诗·二
作者：寒山
朝代：唐

井底生红尘，高峰起波（《五灯会元》作「白」）浪。
石女生石儿，龟毛寸寸长。
若要学菩提，但看此牓（《五灯会元》作「模」）样。
（《天圣广灯录》卷二十三、《五灯会元》卷十五）。
诗·其一
作者：寒山
朝代：唐

梵志死去来，魂识见阎老。读尽百王书，未免受捶拷。一称南无佛，皆以成佛道。
诗·其二
作者：寒山
朝代：唐

井底生红尘，高峰起白浪。石女生石儿，龟毛寸寸长。若要学菩提，但看此榜样。
诗三百三首·一一一
作者：寒山
朝代：唐

少小带经锄，本将兄共居。
缘遭他辈责，剩被自妻疎。
抛绝红尘境，常游好阅书。
谁能借斗水，活取辙中鱼。
诗三百三首·一一七
作者：寒山
朝代：唐

赫赫谁𤮧肆，其酒甚浓厚。
可怜高幡帜，极目平升斗。
何意讶不售，其家多猛狗。
童子欲来沽，狗齩便是走。
诗三百三首·一一九
作者：寒山
朝代：唐

田家避暑月，斗酒共谁欢。
杂杂排山果，疎疎围酒罇。
芦莦将代席，蕉叶且充盘。
醉后搘颐坐，须弥小弹丸。
诗三百三首·一一二
作者：寒山
朝代：唐

变化计无穷，生死竟不止。
三途鸟雀身，五岳龙鱼已。
世浊作𦎔羺，时清为騄駬。
前迴是富儿，今度成贫士。
诗三百三首·一一八
作者：寒山
朝代：唐

吁嗟浊滥处，罗剎共贤人。
谓是等流类，焉知道不亲。
狐假师子势，诈妄却称珍。
铅矿入鑪冶，方知金不知。
诗三百三首·一一六
作者：寒山
朝代：唐

大有饥寒客，生将兽鱼殊。
长存磨石下，时哭路边隅。
累日空思饭，经冬不识襦。
唯赍一束草，幷带五升麸。
诗三百三首·一七三
作者：寒山
朝代：唐

吁嗟贫復病，为人绝友亲。
瓮裏长无饭，甑中屡生尘。
蓬庵不免雨，漏榻劣容身。
莫怪今憔悴，多愁定损人。
诗三百三首·一七二
作者：寒山
朝代：唐

自闻梁朝日，四依诸贤士。
宝志万迴师，四仙傅大士。
显扬一代教，作时如来使。
造建僧伽蓝，信心归佛理。
虽乃得如斯，有为多患累。
与道殊悬远，折西补东尔。
不达无为功，损多益少利。
有声而无形，至今何处去。
诗三百三首·一七八
作者：寒山
朝代：唐

报汝修道者，进求虚劳神。
人有精灵物，无字復无文。
呼时历历应，隐处不居存。
叮咛善保护，勿令有点痕。
诗三百三首·一七四
作者：寒山
朝代：唐

养女畏太多，已生须训诱。
捺头遣小心，鞭背令缄口。
未解乘机杼，那堪事箕箒。
张婆语驴驹，汝大不如母。
诗三百三首·一三一
作者：寒山
朝代：唐

昨日何悠悠，场中可怜许。
上为桃李径，下作兰荪渚。
復有绮罗人，舍中翠毛羽。
相逢欲相唤，脉脉不能语。
诗三百三首·一三七
作者：寒山
朝代：唐

董郎年少时，出入帝京裏。
衫作嫩鹅黄，容仪画相似。
常骑踏雪马，拂拂红尘起。
观者满路傍，箇是谁家子。
诗三百三首·一三八
作者：寒山
朝代：唐

箇是谁家子，为人大被憎。
痴心常愤愤，肉眼醉瞢瞢。
见佛不礼佛，逢僧不施僧。
唯知打大脔，除此百无能。
诗三百三首·一三六
作者：寒山
朝代：唐

世有一等流，悠悠似木头。
出语无知解，云我百不忧。
问道道不会，问佛佛不求。
子细推寻着，茫然一场愁。
诗三百三首·一三四
作者：寒山
朝代：唐

昨夜梦还家，见妇机中织。
驻梭如有思，擎梭似无力。
呼之迴面视，况復不相识。
应是别多年，鬓毛非旧色。
诗三百三首·一九一
作者：寒山
朝代：唐

昨见河边树，摧残不可论。
二三余干在，千万斧刀痕。
霜凋萎疎叶，波衝枯朽根。
生处当如此，何用怨干坤。
诗三百三首·一九三
作者：寒山
朝代：唐

久住寒山凡几秋，独吟歌曲绝无忧。
蓬扉不掩常幽寂，泉涌甘浆长自流。
石室地鑪砂鼎沸，松黄柏茗乳香瓯。
饥餐一粒伽陀药，心地调和倚石头。
诗三百三首·一九八
作者：寒山
朝代：唐

昔年曾到大海游，为采摩尼誓恳求。
直到龙宫深密处，金关锁断主神愁。
龙王守护安耳裏，劒客星挥无处搜。
贾客却归门内去，明珠元在我心头。
诗三百三首·一九六
作者：寒山
朝代：唐

老病残年百有余，面黄头白好山居。
布裘拥质随缘过，岂羡人间巧样模。
心神用尽为名利，百种贪婪进己躯。
浮生幻化如灯烬，冢内埋身是有无。
诗三百三首·一九四
作者：寒山
朝代：唐

丹丘迥耸与云齐，空裏五峰遥望低。
鴈塔高排出青嶂，禅林古殿入虹蜺。
风摇松叶赤城秀，雾吐中岩仙路迷。
碧落千山万仞现，藤萝相接次连溪。
诗三百三首·一二七
作者：寒山
朝代：唐

大有好笑事，畧陈三五箇。
张公富奢华，孟子贫轗轲。
只取侏儒饱，不怜方朔饿。
巴歌唱者多，白雪无人和。
诗三百三首·一二三
作者：寒山
朝代：唐

云山迭迭连天碧，路僻林深无客游。
远望孤蟾明皎皎，近闻羣鸟语啾啾。
老夫独坐栖青嶂，少室闲居任白头。
可叹往年与今日，无心还似水东流。
诗三百三首·一二五
作者：寒山
朝代：唐

我见一痴汉，仍居三两妇。
养得八九儿，总是随宜手。
丁防是新差，资财非旧有。
黄蘖作驴秋，始知苦在后。
诗三百三首·一二八
作者：寒山
朝代：唐

老翁娶少妇，髮白妇不耐。
老婆嫁少夫，面黄夫不爱。
老翁娶老婆，一一无弃背。
少妇嫁少夫，两两相怜态。
诗三百三首·一二四
作者：寒山
朝代：唐

富贵疎亲聚，只为多钱米。
贫贱骨肉离，非关少兄弟。
急须归去来，招贤阁未启。
浪行朱雀街，踏破皮鞋底。
诗三百三首·一五一
作者：寒山
朝代：唐

是我有钱日，恆为汝贷将。
汝今既饱暖，见我不分张。
须忆汝欲得，似我今承望。
有无更代事，劝汝熟思量。
诗三百三首·一五三
作者：寒山
朝代：唐

教汝数般事，思量知我贤。
极贫忍卖屋，纔富须买田。
空腹不得走，枕头须莫眠。
此言期众见，挂在日东边。
诗三百三首·一五九
作者：寒山
朝代：唐

我见世间人，堂堂好仪相。
不报父母恩，方寸底模样。
欠负他人钱，蹄穿始惆怅。
箇箇惜妻儿，爷孃不供养。
兄弟似冤家，心中长怅怏。
忆昔少年时，求神愿成长。
今为不孝子，世间多此样。
买肉自家噇，抹觜道我畅。
自逞说喽啰，聪明无益当。
牛头努目瞋，出去始时向。
择佛烧好香，拣僧归供养。
罗汉门前乞，趂却闲和尚。
不悟无为人，从来无相状。
封疏请名僧，䞋钱两三样。
云光好法师，安角在头上。
汝无平等心，圣贤俱不降。
凡圣皆混然，劝君休取相。
我法妙难思，天龙尽迴向。
我今稽首礼，无上法中王。
慈悲大喜舍，名称满十方。
众生作依怙，智慧身金刚。
顶礼无所着，我师大法王。
诗三百三首·一五二
作者：寒山
朝代：唐

人生一百年，佛说十二部。
慈悲如野鹿，瞋忿似家狗。
家狗趂不去，野鹿常好走。
欲伏猕猴心，须听狮子吼。
诗三百三首·一五六
作者：寒山
朝代：唐

寒山有躶虫，身白而头黑。
手把两卷书，一道将一德。
住不安釜竈，行不赍衣裓。
常持智慧劒，拟破烦恼贼。
诗三百三首·一八一
作者：寒山
朝代：唐

一住寒山万事休，更无杂念挂心头。
闲于石壁题诗句，任运还同不繫舟。
诗三百三首·一八七
作者：寒山
朝代：唐

从生不往来，至死无仁义。
言既有枝叶，心怀便险诐。
若其开小道，缘此生大僞。
诈说造云梯，削之成棘刺。
诗三百三首·一八九
作者：寒山
朝代：唐

携残荒草庐，其中烟火蔚。
借问羣小儿，生来凡几日。
门外有三车，迎之不肯出。
饱食腹膨脝，箇是痴顽物。
诗三百三首·一八二
作者：寒山
朝代：唐

可惜百年屋，左倒右復倾。
墙壁分散尽，木植乱差横。
砖瓦片片落，朽烂不堪停。
狂风吹蓦榻，再竖卒难成。
诗三百三首·一八五
作者：寒山
朝代：唐

买肉血{⿰氵䀨}{⿰氵䀨}，买鱼跳鱍鱍。
君身招罪累，妻子成快活。
纔死渠便嫁，他人谁敢遏。
一朝如破床，两箇当头脱。
诗三百三首·一八八
作者：寒山
朝代：唐

一缾铸金成，一缾埏泥出。
二缾任君看，那箇缾牢实。
欲知缾有二，须知业非一。
将此验生因，修行在今日。
诗三百三首·一八六
作者：寒山
朝代：唐

客难寒山子，君诗无道理。
吾观乎古人，贫贱不为耻。
应之笑此言，谈何疎阔矣。
愿君似今日，钱是急事尔。
诗三百三首·一八四
作者：寒山
朝代：唐

笑我田舍儿，头颊底絷涩。
巾子未曾高，腰带长时急。
非是不及时，无钱趂不及。
一日有钱财，浮图顶上立。
诗三百三首·一六三
作者：寒山
朝代：唐

粤自居寒山，曾经几万载。
任运遯林泉，栖迟观自在。
寒岩人不到，白云常叆叇。
细草作卧褥，青天为被盖。
快活枕石头，天地任变改。
诗三百三首·一六九
作者：寒山
朝代：唐

侬家暂下山，入到城隍裏。
逢见一羣女，端正容貌美。
头带蜀样花，燕脂涂粉腻。
金钏镂银朵，罗衣绯红紫。
朱颜类神仙，香带氛氲气。
时人皆顾盼，痴爱染心意。
谓言世无双，魂影随他去。
狗齩枯骨头，虚自舐唇齿。
不解返思量，与畜何曾异。
今成白髮婆，老陋若精魅。
无始由狗心，不超解脱地。
诗三百三首·一六八
作者：寒山
朝代：唐

寒山有一宅，宅中无阑隔。
六门左右通，堂中见天碧。
房房虚索索，东壁打西壁。
其中一物无，免被人来惜。
寒到烧輭火，饥来煮菜吃。
不学田舍翁，广置牛庄宅。
尽作地狱业，一入何曾极。
好好善思量，思量知轨则。
诗三百三首·一六六
作者：寒山
朝代：唐

闲游华顶上，日朗昼光辉。
四顾晴空裏，白云同鹤飞。
诗三百三首·一六四
作者：寒山
朝代：唐

可重是寒山，白云常自闲。
猨啼畅道内，虎啸出人间。
独步石可履，孤吟藤好攀。
松风清飒飒，鸟语声𠴨𠴨。
诗三百三首·一四一
作者：寒山
朝代：唐

下愚读我诗，不解却嗤诮。
中庸读我诗，思量云甚要。
上贤读我诗，把着满面笑。
杨修见幼妇，一览便知妙。
诗三百三首·一四七
作者：寒山
朝代：唐

独坐常忽忽，情怀何悠悠。
山腰云缦缦，谷口风飕飕。
猨来树袅袅，鸟入林啾啾。
时催鬓飒飒，岁尽老惆惆。
诗三百三首·一四三
作者：寒山
朝代：唐

我行经古坟，泪尽嗟存没。
冢破压黄肠，棺穿露白骨。
欹斜有瓮缾，掁拨无簪笏。
风至揽其中，灰尘乱𡋯𡋯。
诗三百三首·一四二
作者：寒山
朝代：唐

自有悭惜人，我非悭惜辈。
衣单为舞穿，酒尽缘歌啐。
当取一腹饱，莫令两脚儽。
蓬蒿钻髑髅，此日君应悔。
诗三百三首·一四五
作者：寒山
朝代：唐

出身既扰扰，世事非一状。
未能舍流俗，所以相追访。
昨弔徐五死，今送刘三葬。
终日不得闲，为此心悽怆。
诗三百三首·一四八
作者：寒山
朝代：唐

一人好头肚，六艺尽皆通。
南见驱归北，西风趂向东。
长漂如泛萍，不息似飞蓬。
问是何等色，姓贫名曰穷。
诗三百三首·一四四
作者：寒山
朝代：唐

夕阳赫西山，草木光晔晔。
復有朦胧处，松萝相连接。
此中多伏虎，见我奋迅鬣。
手中无寸刃，争不惧慑慑。
诗三百三首·一百
作者：寒山
朝代：唐

欲识生死譬，且将冰水比。
水结即成冰，冰消返成水。
已死必应生，出生还復死。
冰水不相伤，生死还双美。
诗三百三首·一百七十
作者：寒山
朝代：唐

一自遯寒山，养命餐山果。
平生何所忧，此世随缘过。
日月如逝川，光阴石中火。
任你天地移，我畅岩中坐。
诗三百三首·一百九
作者：寒山
朝代：唐

止宿鸳鸯鸟，一雄兼一雌。
衔花相共食，刷羽每相随。
戏入烟霄裏，宿归沙岸湄。
自怜生处乐，不夺凤皇池。
诗三百三首·一百九十
作者：寒山
朝代：唐

有身与无身，是我復非我。
如此审思量，迁延倚岩坐。
足间青草生，顶上红尘堕。
已见俗中人，灵床施酒果。
诗三百三首·一百二十
作者：寒山
朝代：唐

箇是何措大，时来省南院。
年可三十余，曾经四五选。
囊裏无青蚨，箧中有黄绢。
行到食店前，不敢暂迴面。
诗三百三首·一百五
作者：寒山
朝代：唐

世有聪明士，勤苦探幽文。
三端自孤立，六艺越诸君。
神气卓然异，精彩超众羣。
不识箇中意，逐境乱纷纷。
诗三百三首·一百五十
作者：寒山
朝代：唐

俗薄真成薄，人心箇不同。
殷翁笑柳老，柳老笑殷翁。
何故两相笑，俱行譣诐中。
装车竞嵽嵲，翻载各泷涷。
诗三百三首·一百八
作者：寒山
朝代：唐

施家有两儿，以艺干齐楚。
文武各自备，託身为得所。
孟公问其术，我子亲教汝。
秦卫两不成，失时成龃龉。
诗三百三首·一百六
作者：寒山
朝代：唐

层层山水秀，烟霞锁翠微。
岚拂纱巾湿，露霑蓑草衣。
足蹑游方履，手执古藤枝。
更观尘世外，梦境復何为。
诗三百三首·一百四
作者：寒山
朝代：唐

富儿会高堂，华灯何炜煌。
此时无烛者，心愿处其傍。
不意遭排遣，还归暗处藏。
益人明讵损，顿讶惜余光。
诗三百三首·一百四十
作者：寒山
朝代：唐

城北仲家翁，渠家多酒肉。
仲翁妇死时，弔客满堂屋。
仲翁自身亡，能无一人哭。
吃他桮脔者，何太冷心腹。
诗三百三首·七
作者：寒山
朝代：唐

一为书劒客，二遇圣明君。
东守文不赏，西征武不勋。
学文兼学武，学武兼学文。
今日既老矣，余生不足云。
诗三百三首·七十
作者：寒山
朝代：唐

猪吃死人肉，人吃死猪肠。
猪不嫌人臭，人反道猪香。
猪死抛水内，人死掘土藏。
彼此莫相噉，莲花生沸汤。
诗三百三首·七十一
作者：寒山
朝代：唐

快哉混沌身，不饭復不尿。
遭得谁钻凿，因兹立九窍。
朝朝为衣食，岁岁愁租调。
千箇争一钱，聚头亡命叫。
诗三百三首·七十九
作者：寒山
朝代：唐

益者益其精，可名为有益。
易者易其形，是名之有易。
能益復能易，当得上仙籍。
无益復无易，终不免死厄。
诗三百三首·七十二
作者：寒山
朝代：唐

啼哭缘何事，泪如珠子颗。
应当有别离，復是遭丧祸。
所为在贫穷，未能了因果。
冢间瞻死尸，六道不干我。
诗三百三首·七十八
作者：寒山
朝代：唐

卜择幽居地，天台更莫言。
猨啼溪雾冷，岳色草门连。
折叶覆松室，开池引涧泉。
已甘休万事，采蕨度残年。
诗三百三首·三
作者：寒山
朝代：唐

可笑寒山道，而无车马踪。
联溪难记曲，迭嶂不知重。
泣露千般草，吟风一样松。
此时迷径处，形问影何从。
诗三百三首·三十七
作者：寒山
朝代：唐

富儿多鞅掌，触事难祇承。
仓米已赫赤，不贷人斗升。
转怀钩距意，买绢先拣绫。
若至临终日，弔客有苍蝇。
诗三百三首·三十三
作者：寒山
朝代：唐

闻道愁难遣，斯言谓不真。
昨朝曾趂却，今日又缠身。
月尽愁难尽，年新愁更新。
谁知席帽下，元是昔愁人。
诗三百三首·三十九
作者：寒山
朝代：唐

白鹤衔苦桃，千里作一息。
欲往蓬莱山，将此充粮食。
未达毛摧落，离羣心惨恻。
却归旧来巢，妻子不相识。
诗三百三首·三十五
作者：寒山
朝代：唐

三月蚕犹小，女人来采花。
隈墙弄蝴蝶，临水掷虾𢋙。
罗袖盛梅子，金鎞挑笋芽。
鬬论多物色，此地胜余家。
诗三百三首·三十八
作者：寒山
朝代：唐

余曾昔覩聪明士，博达英灵无比伦。
一选嘉名喧宇宙，五言诗句越诸人。
为官治化超先辈，直为无能继后尘。
忍然富贵贪财色，瓦解冰消不可陈。
诗三百三首·三十六
作者：寒山
朝代：唐

东家一老婆，富来三五年。
昔日贫于我，今笑我无钱。
渠笑我在后，我笑渠在前。
相笑傥不止，东边復西边。
诗三百三首·三百
作者：寒山
朝代：唐

出生三十年，当游千万里。
行江青草合，入塞红尘起。
炼药空求仙，读书兼咏史。
今日归寒山，枕流兼洗耳。
诗三百三首·三百一
作者：寒山
朝代：唐

寒山无漏岩，其岩甚济要。
八风吹不动，万古人传妙。
寂寂好安居，空空离讥诮。
孤月夜长明，圆日常来照。
虎丘兼虎溪，不用相呼召。
世间有王傅，莫把同周邵。
我自遯寒岩，快活长歌笑。
诗三百三首·九十九
作者：寒山
朝代：唐

蹭蹬诸贫士，饥寒成至极。
闲居好作诗，札札用心力。
贱他言孰采，劝君休叹息。
题安餬{麦幷}上，乞狗也不吃。
诗三百三首·九十二
作者：寒山
朝代：唐

天高高不穷，地厚厚无极。
动物在其中，凭兹造化力。
争头觅饱暖，作计相噉食。
因果都未详，盲儿问乳色。
诗三百三首·九十五
作者：寒山
朝代：唐

唝唝买鱼肉，担归餧妻子。
何须杀他命，将来活汝己。
此非天堂缘，纯是地狱滓。
徐六语破堆，始知没道理。
诗三百三首·九十六
作者：寒山
朝代：唐

有人把椿树，唤作白栴檀。
学道多沙数，几箇得泥丸。
弃金却担草，谩他亦自谩。
似聚砂一处，成团也大难。
诗三百三首·九十四
作者：寒山
朝代：唐

贤士不贪婪，痴人好鑪冶。
麦地占他家，竹园皆我者。
努膊觅钱财，切齿驱奴马。
须看郭门外，垒垒松栢下。
诗三百三首·二一一
作者：寒山
朝代：唐

自从到此天台境，经今早度几冬春。
山水不移人自老，见却多少后生人。
诗三百三首·二一三
作者：寒山
朝代：唐

可畏轮迴苦，往復似翻尘。
蚁巡环未息，六道乱纷纷。
改头换面孔，不离旧时人。
速了黑暗狱，无令心性昏。
诗三百三首·二一九
作者：寒山
朝代：唐

徒闭蓬门坐，频经石火迁。
唯闻人作鬼，不见鹤成仙。
念此那堪说，随缘须自怜。
迴瞻郊郭外，古墓犂为田。
诗三百三首·二一二
作者：寒山
朝代：唐

说食终不饱，说衣不免寒。
饱吃须是饭，着衣方免寒。
不解审思量，只道求佛难。
迴心即是佛，莫向外头看。
诗三百三首·二一八
作者：寒山
朝代：唐

养子不经师，不及都亭鼠。
何曾见好人，岂闻长者语。
为染在熏莸，应须择朋侣。
五月贩鲜鱼，莫教人笑汝。
诗三百三首·二一四
作者：寒山
朝代：唐

可畏三界轮，念念未曾息。
纔始似出头，又却遭沈溺。
假使非非想，盖缘多福力。
争似识真源，一得即永得。
诗三百三首·二七九
作者：寒山
朝代：唐

元非隐逸士，自号山林人。
仕鲁蒙帻帛，且爱裹疎巾。
道有巢许操，耻为尧舜臣。
猕猴罩帽子，学人避风尘。
诗三百三首·二七二
作者：寒山
朝代：唐

可笑五阴窟，四虵共同居。
黑暗无明烛，三毒递相驱。
伴党六箇贼，劫掠法财珠。
斩却魔军辈，安泰湛如苏。
诗三百三首·二七五
作者：寒山
朝代：唐

语你出家辈，何名为出家。
奢华求养活，继缀族姓家。
美舌甜唇觜，谄曲心钩加。
终日礼道场，持经置功课。
鑪烧神佛香，打钟高声和。
六时学客舂，昼夜不得卧。
只为爱钱财，心中不脱洒。
见他高道人，却嫌诽谤駡。
驴屎比麝香，苦哉佛陀耶。
又见出家儿，有力及无力。
上上高节者，鬼神钦道德。
君王分辇坐，诸侯拜迎逆。
堪为世福田，世人须保惜。
下下低愚者，诈现多求觅。
浊滥即可知，愚痴爱财色。
着却福田衣，种田讨衣食。
作债税牛犂，为事不忠直。
朝朝行弊恶，往往痛臀脊。
不解善思量，地狱苦无极。
一朝着病缠，三年卧床席。
亦有真佛性，翻作无明贼。
南无佛陀耶，远远求弥勒。
诗三百三首·二七六
作者：寒山
朝代：唐

寒岩深更好，无人行此道。
白云高岫闲，青嶂孤猨啸。
我更何所亲，畅志自宜老。
形容寒暑迁，心珠甚可保。
诗三百三首·二七四
作者：寒山
朝代：唐

忆得二十年，徐步国清归。
国清寺中人，尽道寒山痴。
痴人何用疑，疑不解寻思。
我尚自不识，是伊争得知。
低头不用问，问得復何为。
有人来駡我，分明了了知。
虽然不应对，却是得便宜。
诗三百三首·二三七
作者：寒山
朝代：唐

我见多知汉，终日用心神。
岐路逞喽啰，欺谩一切人。
唯作地狱滓，不修正直因。
忽然无常至，定知乱纷纷。
诗三百三首·二三二
作者：寒山
朝代：唐

我见凡愚人，多畜资财谷。
饮酒食生命，谓言我富足。
莫知地狱深，唯求上天福。
罪业如毘富，岂得免灾毒。
财主忽然死，争共当头哭。
供僧读文疏，空是鬼神禄。
福田一箇无，虚设一羣秃。
不如早觉悟，莫作黑暗狱。
狂风不动树，心真无罪福。
寄语冗冗人，叮咛再三读。
诗三百三首·二三五
作者：寒山
朝代：唐

人生在尘蒙，恰似盆中虫。
终日行遶遶，不离其盆中。
神仙不可得，烦恼计无穷。
岁月如流水，须臾作老翁。
诗三百三首·二三八
作者：寒山
朝代：唐

寄语诸仁者，復以何为怀。
达道见自性，自性即如来。
天真元具足，修证转差迴。
弃本却逐末，只守一场獃。
诗三百三首·二三六
作者：寒山
朝代：唐

寒山出此语，復似颠狂汉。
有事对面说，所以足人怨。
心真出语直，直心无背面。
临死度奈河，谁是喽啰汉。
冥冥泉台路，被业相拘绊。
诗三百三首·二九一
作者：寒山
朝代：唐

鹿生深林中，饮水而食草。
伸脚树下眠，可怜无烦恼。
繫之在华堂，餚饍极肥好。
终日不肯尝，形容转枯槁。
诗三百三首·二九七
作者：寒山
朝代：唐

身着空花衣，足蹑龟毛履。
手把兔角弓，拟射无明鬼。
诗三百三首·二九二
作者：寒山
朝代：唐

花上黄莺子，𠴨𠴨声可怜。
美人颜似玉，对此弄鸣弦。
翫之能不足，眷恋在龆年。
花飞鸟亦散，洒泪秋风前。
诗三百三首·二九八
作者：寒山
朝代：唐

君看叶裏花，能得几时好。
今日畏人攀，明朝待谁埽。
可怜娇艳情，年多转成老。
将世比于花，红颜岂长保。
诗三百三首·二九六
作者：寒山
朝代：唐

我见利智人，观者便知意。
不假寻文字，直入如来地。
心不逐诸缘，意根不妄起。
心意不生时，内外无余事。
诗三百三首·二九四
作者：寒山
朝代：唐

昔日经行处，今復七十年。
故人无来往，埋在古冢间。
余今头已白，犹守片云山。
为报后来子，何不读古言。
诗三百三首·二二一
作者：寒山
朝代：唐

自在白云闲，从来非买山。
下危须策杖，上险捉藤攀。
涧底松常翠，溪边石自斑。
友朋虽阻绝，春至鸟𠴨𠴨。
诗三百三首·二二七
作者：寒山
朝代：唐

大海水无边，鱼龙万万千。
递互相食噉，冗冗痴肉团。
为心不了绝，妄想起如烟。
性月澄澄朗，廓尔照无边。
诗三百三首·二二三
作者：寒山
朝代：唐

生死元有命，富贵本由天。
此是古人语，吾今非谬传。
聪明好短命，痴騃却长年。
钝物丰财宝，醒醒汉无钱。
诗三百三首·二二九
作者：寒山
朝代：唐

三五痴后生，作事不真实。
未读十卷书，强把雌黄笔。
将他儒行篇，唤作贼盗律。
脱体似蟫虫，齩破他书帙。
诗三百三首·二二二
作者：寒山
朝代：唐

我在村中住，众推无比方。
昨日到城下，却被狗形相。
或嫌袴太窄，或说衫少长。
挛却鹞子眼，雀儿舞堂堂。
诗三百三首·二二五
作者：寒山
朝代：唐

众生不可说，何意许颠邪。
面上两恶鸟，心中三毒虵。
是渠作障碍，使你事烦拏。
举手高弹指，南无佛陀耶。
诗三百三首·二二八
作者：寒山
朝代：唐

自见天台顶，孤高出众羣。
风摇松竹韵，月现海潮频。
下望青山际，谈玄有白云。
野情便山水，本志慕道伦。
诗三百三首·二二四
作者：寒山
朝代：唐

国以人为本，犹如树因地。
地厚树扶疎，地薄树憔悴。
不得露其根，枝枯子先坠。
决陂以取鱼，是取一期利。
诗三百三首·二五一
作者：寒山
朝代：唐

繿缕关前业，莫诃今日身。
若言由冢墓，箇是极痴人。
到头君作鬼，岂令男女贫。
皎然易解事，作么无精神。
诗三百三首·二五三
作者：寒山
朝代：唐

二仪既开闢，人乃居其中。
迷汝即吐雾，醒汝即吹风。
惜汝即富贵，夺汝即贫穷。
碌碌羣汉子，万事由天公。
诗三百三首·二五九
作者：寒山
朝代：唐

无衣自访觅，莫共狐谋裘。
无食自采取，莫共羊谋羞。
借皮兼借肉，怀叹復怀愁。
皆缘义失所，衣食常不周。
诗三百三首·二五二
作者：寒山
朝代：唐

我见黄河水，凡经几度清。
水流如急箭，人世若浮萍。
痴属根本业，无明烦恼阬。
轮迴几许劫，只为造迷盲。
诗三百三首·二五八
作者：寒山
朝代：唐

五岳俱成粉，须弥一寸山。
大海一滴水，吸入在心田。
生长菩提子，徧盖天中天。
语汝慕道者，慎莫绕十缠。
诗三百三首·二五六
作者：寒山
朝代：唐

时人寻云路，云路杳无踪。
山高多险峻，涧阔少玲珑。
碧嶂前兼后，白云西復东。
欲知云路处，云路在虚空。
诗三百三首·二五四
作者：寒山
朝代：唐

余劝诸稚子，急离火宅中。
三车在门外，载你免飘蓬。
露地四衢坐，当天万事空。
十方无上下，来去任西东。
若得箇中意，纵横处处通。
诗三百三首·二八二
作者：寒山
朝代：唐

千云万水间，中有一闲士。
白日游青山，夜归岩下睡。
倐尔过春秋，寂然无尘累。
快哉何所依，静若秋江水。
诗三百三首·二八六
作者：寒山
朝代：唐

有箇王秀才，笑我诗多失。
云不识蜂腰，仍不会鹤膝。
平侧不解压，凡言取次出。
我笑你作诗，如盲徒咏日。
诗三百三首·二八四
作者：寒山
朝代：唐

世间一等流，诚堪与人笑。
出家弊己身，诳俗将为道。
虽着离尘衣，衣中多养蚤。
不如归去来，识取心王好。
诗三百三首·二六一
作者：寒山
朝代：唐

我见转轮王，千子常围绕。
十善化四天，庄严多七宝。
七宝镇随身，庄严甚妙好。
一朝福报尽，犹若栖芦鸟。
还作牛领虫，六趣受业道。
况復诸凡夫，无常岂长保。
生死如旋火，轮迴似麻稻。
不解早觉悟，为人枉虚老。
诗三百三首·二六七
作者：寒山
朝代：唐

隐士遁人间，多向山中眠。
青萝疎麓麓，碧涧响联联。
腾腾且安乐，悠悠自清闲。
免有染世事，心静如白莲。
诗三百三首·二六三
作者：寒山
朝代：唐

可贵一名山，七宝何能比。
松月飕飕冷，云霞片片起。
匼匝几重山，迴还多少里。
溪涧静澄澄，快活无穷已。
诗三百三首·二六二
作者：寒山
朝代：唐

平野水宽阔，丹丘连四明。
仙都最高秀，羣峰耸翠屏。
远远望何极，矹矹势相迎。
独标海隅外，处处播嘉名。
诗三百三首·二六五
作者：寒山
朝代：唐

迴耸霄汉外，云裏路岧峣。
瀑布千丈流，如铺练一条。
下有栖心窟，横安定命桥。
雄雄镇世界，天台名独超。
诗三百三首·二六六
作者：寒山
朝代：唐

盘陀石上坐，溪涧冷凄凄。
静翫偏嘉丽，虚岩蒙雾迷。
怡然憩歇处，日斜树影低。
我自观心地，莲花出淤泥。
诗三百三首·二六四
作者：寒山
朝代：唐

我见世间人，生而还復死。
昨朝犹二八，壮气胸襟士。
如今七十过，力困形憔悴。
恰似春日花，朝开夜落尔。
诗三百三首·二十七
作者：寒山
朝代：唐

茅栋野人居，门前车马疎。
林幽偏聚鸟，溪阔本藏鱼。
山果携儿摘，皋田共妇锄。
家中何所有，唯有一床书。
诗三百三首·二十九
作者：寒山
朝代：唐

六极常婴困，九维徒自论。
有才遗草泽，无艺闭蓬门。
日上岩犹暗，烟消谷尚昏。
其中长者子，箇箇总无裩。
诗三百三首·二十八
作者：寒山
朝代：唐

登陟寒山道，寒山路不穷。
溪长石磊磊，涧阔草蒙蒙。
苔滑非关雨，松鸣不假风。
谁能超世累，共坐白云中。
诗三百三首·二四七
作者：寒山
朝代：唐

昨到云霞观，忽见仙尊士。
星冠月帔横，尽云居山水。
余问神仙术，云道若为比。
谓言灵无上，妙药心神秘。
守死待鹤来，皆道乘鱼去。
余乃返穷之，推寻勿道理。
但看箭射空，须臾还坠地。
饶你得仙人，恰似守尸鬼。
心月自精明，万象何能比。
欲知仙丹术，身内元神是。
莫学黄巾公，握愚自守拟。
诗三百三首·二四三
作者：寒山
朝代：唐

我有六兄弟，就中一箇恶。
打伊又不得，駡伊又不着。
处处无奈何，耽财好淫杀。
见好埋头爱，贪心过罗剎。
阿爷恶见伊，阿孃嫌不悦。
昨被我捉得，恶駡恣情掣。
趂向无人处，一一向伊说。
汝今须改行，覆车须改辙。
若也不信受，共汝恶合杀。
汝受我调伏，我共汝觅活。
从此尽和同，如今过菩萨。
学业攻鑪冶，炼尽三山铁。
至今静恬恬，众人皆讚说。
诗三百三首·二四五
作者：寒山
朝代：唐

一生慵懒作，憎重只便轻。
他家学事业，余持一卷经。
无心装褾轴，来去省人擎。
应病则说药，方便度众生。
诗三百三首·二四八
作者：寒山
朝代：唐

余家有一宅，其宅无正主。
地生一寸草，水垂一滴露。
火烧六箇贼，风吹黑云雨。
子细寻本人，布裹真珠尔。
诗三百三首·二四六
作者：寒山
朝代：唐

我见出家人，不入出家学。
欲知真出家，心净无绳索。
澄澄孤玄妙，如如无倚託。
三界任纵横，四生不可泊。
无为无事人，逍遥实快乐。
诗三百三首·二百七十
作者：寒山
朝代：唐

五言五百篇，七字七十九。
三字二十一，都来六百首。
一例书岩石，自夸云好手。
若能会我诗，真是如来母。
诗三百三首·二百三
作者：寒山
朝代：唐

我家本住在寒山，石岩栖息离烦缘。
泯时万象无痕迹，舒处周流徧大千。
光影腾辉照心地，无有一法当现前。
方知摩尼一颗珠，解用无方处处圆。
诗三百三首·二百三十
作者：寒山
朝代：唐

心高如山岳，人我不伏人。
解讲围陀典，能谈三教文。
心中无惭媿，破戒违律文。
自言上人法，称为第一人。
愚者皆讚叹，智者抚掌笑。
阳燄虚空花，岂得免生老。
不如百不解，静坐绝忧恼。
诗三百三首·二百九
作者：寒山
朝代：唐

不见朝垂露，日烁自消除。
人身亦如此，阎浮是寄居。
切莫因循过，且令三毒袪。
菩提即烦恼，尽令无有余。
诗三百三首·二百二
作者：寒山
朝代：唐

我向前溪照碧流，或向岩边坐盘石。
心似孤云无所依，悠悠世事何须觅。
诗三百三首·二百五
作者：寒山
朝代：唐

余家本住在天台，云路烟深绝客来。
千仞岩峦深可遯，万重溪涧石楼台。
桦巾木屐沿流步，布裘藜杖绕山迴。
自觉浮生幻化事，逍遥快乐实善哉。
诗三百三首·二百五十
作者：寒山
朝代：唐

何以长惆怅，人生似朝菌。
那堪数十年，亲旧凋落尽。
以此思自哀，哀情不可忍。
奈何当奈何，託体归山隐。
诗三百三首·二百八
作者：寒山
朝代：唐

我见瞒人汉，如篮盛水走。
一气将归家，篮裏何曾有。
我见被人瞒，一似园中韭。
日日被刀伤，天生还自有。
诗三百三首·二百八十
作者：寒山
朝代：唐

自古诸哲人，不见有长存。
生而还復死，尽变作灰尘。
积骨如毘富，别泪成海津。
唯有空名在，岂免生死轮。
诗三百三首·二百六
作者：寒山
朝代：唐

怜底众生病，餐尝畧不厌。
蒸豚揾蒜酱，炙鸭点椒盐。
去骨鲜鱼脍，兼皮熟肉脸。
不知他命苦，只取自家甜。
诗三百三首·二百六十
作者：寒山
朝代：唐

自羡山间乐，逍遥无倚託。
逐日食残躯，闲思无所作。
时披古佛书，往往登石阁。
下窥千尺崖，上有云盘泊。
寒月冷飕飕，身似孤飞鹤。
诗三百三首·五十
作者：寒山
朝代：唐

相唤采芙蓉，可怜清江裏。
游戏不觉暮，屡见狂风起。
浪捧鸳鸯儿，波摇鸂鶒子。
此时居舟楫，浩荡情无已。
诗三百三首·五十七
作者：寒山
朝代：唐

田舍多桑园，牛犊满廐辙。
肯信有因果，顽皮早晚裂。
眼看消磨尽，当头各自活。
纸袴瓦作裩，到头冻饿杀。
诗三百三首·五十九
作者：寒山
朝代：唐

极目兮长望，白云四茫茫。
鸱鵶饱腲腇，鸾凤饥彷徨。
骏马放石碛，蹇驴能至堂。
天高不可问，鹪鵊在沧浪。
诗三百三首·五十五
作者：寒山
朝代：唐

桃花欲经夏，风月催不待。
访觅汉时人，能无一箇在。
朝朝花迁落，岁岁人移改。
今日扬尘处，昔时为大海。
诗三百三首·五十八
作者：寒山
朝代：唐

我见百十狗，箇箇毛鬇鬡。
卧者渠自卧，行者渠自行。
投之一块骨，相与啀喍争。
良由为骨少，狗多分不平。
诗三百三首·八
作者：寒山
朝代：唐

庄子说送终，天地为棺椁。
吾归此有时，唯须一番箔。
死将餧青蝇，弔不劳白鹤。
饿着首阳山，生廉死亦乐。
诗三百三首·八十七
作者：寒山
朝代：唐

去家一万里，提劒击匈奴。
得利渠即死，失利汝即殂。
渠命既不惜，汝命亦何辜。
教汝百胜术，不贪为上谟。
诗三百三首·八十三
作者：寒山
朝代：唐

白拂栴檀柄，馨香竟日闻。
柔和如卷雾，摇拽似行云。
礼奉宜当暑，高提復去尘。
时时方丈内，将用指迷人。
诗三百三首·八十九
作者：寒山
朝代：唐

汝为埋头痴兀兀，爱向无明罗剎窟。
再三劝你早修行，是你顽痴心恍惚。
不肯信受寒山语，转转倍加业汩汩。
直待斩首作两段，方知自身奴贼物。
诗三百三首·八十二
作者：寒山
朝代：唐

我今有一襦，非罗復非绮。
借问作何色，不红亦不紫。
夏天将作衫，冬天将作被。
冬夏递互用，长年只这是。
诗三百三首·八十六
作者：寒山
朝代：唐

贪人好聚财，恰如枭爱子。
子大而食母，财多还害己。
散之即福生，聚之即祸起。
无财亦无祸，鼓翼青云裏。
诗三百三首·六
作者：寒山
朝代：唐

弟兄同五郡，父子本三州。
欲验飞凫集，须征白兔游。
灵瓜梦裏受，神橘座中收。
乡国何迢遰，同鱼寄水流。
诗三百三首·六十
作者：寒山
朝代：唐

洛阳多女儿，春日逞华丽。
共折路边花，各持插高髻。
髻高花匼匝，人见皆睥睨。
别求醦醦怜，将归见夫壻。
诗三百三首·六十一
作者：寒山
朝代：唐

春女衒容仪，相将南陌陲。
看花愁日晚，隐树怕风吹。
年少徒傍来，白马黄金羁。
何须久相弄，儿家夫壻知。
诗三百三首·六十七
作者：寒山
朝代：唐

山中何太冷，自古非今年。
沓嶂恆凝雪，幽林每吐烟。
草生芒种后，叶落立秋前。
此有沈迷客，窥窥不见天。
诗三百三首·六十二
作者：寒山
朝代：唐

羣女戏夕阳，风来满路香。
缀裙金蛱蝶，插髻玉鸳鸯。
角婢红罗缜，阉奴紫锦裳。
为观失道者，鬓白心惶惶。
诗三百三首·六十五
作者：寒山
朝代：唐

乘兹朽木船，采彼纴婆子。
行至大海中，波涛復不止。
唯赍一宿粮，去岸三千里。
烦恼从何生，愁哉缘苦起。
诗三百三首·六十四
作者：寒山
朝代：唐

浩浩黄河水，东流长不息。
悠悠不见清，人人寿有极。
苟欲乘白云，曷由生羽翼。
唯当鬒髮时，行住须努力。
诗三百三首·其一
作者：寒山
朝代：唐
体裁：古风

凡读我诗者，心中须护净。悭贪继日廉，谄曲登时正。驱遣除恶业，归依受真性。今日得佛身，急急如律令。
诗三百三首·其一一七
作者：寒山
朝代：唐

赫赫谁𤮧肆，其酒甚浓厚。可怜高幡帜，极目平升斗。何意讶不售，其家多猛狗。童子欲来沽，狗咬便是走。
诗三百三首·其一一八
作者：寒山
朝代：唐

吁嗟浊滥处，罗刹共贤人。谓是等流类，焉知道不亲。狐假师子势，诈妄却称珍。铅矿入炉冶，方知金不知。
诗三百三首·其一九九
作者：寒山
朝代：唐

众星罗列夜明深，岩点孤灯月未沈。圆满光华不磨瑩，挂在青天是我心。
诗三百三首·其一八五
作者：寒山
朝代：唐

买肉血{⿰氵䀨}{⿰氵䀨}，买鱼跳鱍鱍。君身招罪累，妻子成快活。才死渠便嫁，他人谁敢遏。一朝如破床，两个当头脱。
诗三百三首·其一六四
作者：寒山
朝代：唐

可重是寒山，白云常自闲。猿啼畅道内，虎啸出人间。独步石可履，孤吟藤好攀。松风清飒飒，鸟语声？？。
诗三百三首·其一四三
作者：寒山
朝代：唐

我行经古坟，泪尽嗟存没。冢破压黄肠，棺穿露白骨。欹斜有瓮瓶，掁拨无簪笏。风至揽其中，灰尘乱？？。
诗三百三首·其一百
作者：寒山
朝代：唐
体裁：古风

欲识生死譬，且将冰水比。水结即成冰，冰消返成水。已死必应生，出生还复死。冰水不相伤，生死还双美。
诗三百三首·其一百一
作者：寒山
朝代：唐
体裁：古风

寻思少年日，游猎向平陵。国使职非愿，神仙未足称。联翩骑白马，喝兔放苍鹰。不觉大流落，皤皤谁见矜。
诗三百三首·其一百七
作者：寒山
朝代：唐
体裁：古风

满卷才子诗，溢壶圣人酒。行爱观牛犊，坐不离左右。霜露入茅檐，月华明瓮牖。此时吸两瓯，吟诗五百首。
诗三百三首·其一百七十
作者：寒山
朝代：唐
体裁：古风

一自遁寒山，养命餐山果。平生何所忧，此世随缘过。日月如逝川，光阴石中火。任你天地移，我畅岩中坐。
诗三百三首·其一百七十一
作者：寒山
朝代：唐
体裁：古风

我见世间人，茫茫走路尘。不知此中事，将何为去津。荣华能几日，眷属片时亲。纵有千斤金，不如林下贫。
诗三百三首·其一百七十七
作者：寒山
朝代：唐
体裁：古风

忆昔遇逢处，人间逐胜游。乐山登万仞，爱水泛千舟。送客琵琶谷，携琴鹦鹉洲。焉知松树下，抱膝冷飕飕。
诗三百三首·其一百七十三
作者：寒山
朝代：唐
体裁：古风

吁嗟贫复病，为人绝友亲。瓮里长无饭，甑中屡生尘。蓬庵不免雨，漏榻劣容身。莫怪今憔悴，多愁定损人。
诗三百三首·其一百七十九
作者：寒山
朝代：唐
体裁：古风

去年春鸟鸣，此时思弟兄。今年秋菊烂，此时思发生。绿水千肠咽，黄云四面平。哀哉百年内，肠断忆咸京。
诗三百三首·其一百七十二
作者：寒山
朝代：唐
体裁：古风

自闻梁朝日，四依诸贤士。宝志万回师，四仙傅大士。显扬一代教，作时如来使。造建僧伽蓝，信心归佛理。虽乃得如斯，有为多患累。与道殊悬远，折西补东尔。不达无为功，损多益少利。有声而无形，至今何处去。
诗三百三首·其一百七十五
作者：寒山
朝代：唐
体裁：古风

秉志不可卷，须知我匪席。浪造山林中，独卧盘陀石。辩士来劝余，速令受金璧。凿墙植蓬蒿，若此非有益。
诗三百三首·其一百七十八
作者：寒山
朝代：唐
体裁：古风

报汝修道者，进求虚劳神。人有精灵物，无字复无文。呼时历历应，隐处不居存。叮咛善保护，勿令有点痕。
诗三百三首·其一百七十六
作者：寒山
朝代：唐
体裁：古风

以我栖迟处，幽深难可论。无风萝自动，不雾竹长昏。涧水缘谁咽，山云忽自屯。午时庵内坐，始觉日头暾。
诗三百三首·其一百七十四
作者：寒山
朝代：唐
体裁：古风

养女畏太多，已生须训诱。捺头遣小心，鞭背令缄口。未解乘机杼，那堪事箕帚。张婆语驴驹，汝大不如母。
诗三百三首·其一百三
作者：寒山
朝代：唐
体裁：古风

不须攻人恶，何用伐己善。行之则可行，卷之则可卷。禄厚忧积大，言深虑交浅。闻兹若念兹，小子当自见。
诗三百三首·其一百三十
作者：寒山
朝代：唐
体裁：古风

鸟语情不堪，其时卧草庵。樱桃红烁烁，杨柳正毵毵。旭日衔青嶂，晴云洗渌潭。谁知出尘俗，驭上寒山南。
诗三百三首·其一百三十一
作者：寒山
朝代：唐
体裁：古风

昨日何悠悠，场中可怜许。上为桃李径，下作兰荪渚。复有绮罗人，舍中翠毛羽。相逢欲相唤，脉脉不能语。
诗三百三首·其一百三十七
作者：寒山
朝代：唐
体裁：古风

董郎年少时，出入帝京里。衫作嫩鹅黄，容仪画相似。常骑踏雪马，拂拂红尘起。观者满路傍，个是谁家子。
诗三百三首·其一百三十三
作者：寒山
朝代：唐
体裁：古风

之字何惶惶，卜居须自审。南方瘴疠多，北地风霜甚。荒陬不可居，毒川难可饮。魂兮归去来，食我家园葚。
诗三百三首·其一百三十九
作者：寒山
朝代：唐
体裁：古风

人以身为本，本以心为柄。本在心莫邪，心邪丧本命。未能免此殃，何言懒照镜。不念金刚经，却令菩萨病。
诗三百三首·其一百三十二
作者：寒山
朝代：唐
体裁：古风

丈夫莫守困，无钱须经纪。养得一牸牛，生得五犊子。犊子又生儿，积数无穷已。寄语陶朱公，富与君相似。
诗三百三首·其一百三十五
作者：寒山
朝代：唐
体裁：古风

人生不满百，常怀千载忧。自身病始可，又为子孙愁。下视禾根土，上看桑树头。秤锤落东海，到底始知休。
诗三百三首·其一百三十八
作者：寒山
朝代：唐
体裁：古风

个是谁家子，为人大被憎。痴心常愤愤，肉眼醉瞢瞢。见佛不礼佛，逢僧不施僧。唯知打大脔，除此百无能。
诗三百三首·其一百三十六
作者：寒山
朝代：唐
体裁：古风

世有一等流，悠悠似木头。出语无知解，云我百不忧。问道道不会，问佛佛不求。子细推寻著，茫然一场愁。
诗三百三首·其一百三十四
作者：寒山
朝代：唐
体裁：古风

昨夜梦还家，见妇机中织。驻梭如有思，擎梭似无力。呼之回面视，况复不相识。应是别多年，鬓毛非旧色。
诗三百三首·其一百九
作者：寒山
朝代：唐
体裁：古风

止宿鸳鸯鸟，一雄兼一雌。衔花相共食，刷羽每相随。戏入烟霄里，宿归沙岸湄。自怜生处乐，不夺凤皇池。
诗三百三首·其一百九十
作者：寒山
朝代：唐
体裁：古风

有身与无身，是我复非我。如此审思量，迁延倚岩坐。足间青草生，顶上红尘堕。已见俗中人，灵床施酒果。
诗三百三首·其一百九十一
作者：寒山
朝代：唐
体裁：古风

昨见河边树，摧残不可论。二三馀干在，千万斧刀痕。霜凋萎疏叶，波冲枯朽根。生处当如此，何用怨乾坤。
诗三百三首·其一百九十七
作者：寒山
朝代：唐
体裁：古风

世间何事最堪嗟，尽是三途造罪楂。不学白云岩下客，一条寒衲是生涯。秋到任他林落叶，春来从你树开花。三界横眠闲无事，明月清风是我家。
诗三百三首·其一百九十三
作者：寒山
朝代：唐
体裁：古风

久住寒山凡几秋，独吟歌曲绝无忧。蓬扉不掩常幽寂，泉涌甘浆长自流。石室地炉砂鼎沸，松黄柏茗乳香瓯。饥餐一粒伽陀药，心地调和倚石头。
诗三百三首·其一百九十九
作者：寒山
朝代：唐
体裁：古风

众星罗列夜明深，岩点孤灯月未沈。圆满光华不磨莹，挂在青天是我心。
诗三百三首·其一百九十二
作者：寒山
朝代：唐
体裁：古风

余见僧繇性希奇，巧妙间生梁朝时。道子飘然为殊特，二公善绘手毫挥。逞画图真意气异，龙行鬼走神巍巍。饶邈虚空写尘迹，无因画得志公师。
诗三百三首·其一百九十五
作者：寒山
朝代：唐
体裁：古风

千生万死凡几生，生死来去转迷情。不识心中无价宝，犹似盲驴信脚行。
诗三百三首·其一百九十八
作者：寒山
朝代：唐
体裁：古风

昔年曾到大海游，为采摩尼誓恳求。直到龙宫深密处，金关锁断主神愁。龙王守护安耳里，剑客星挥无处搜。贾客却归门内去，明珠元在我心头。
诗三百三首·其一百九十六
作者：寒山
朝代：唐
体裁：古风

老病残年百有馀，面黄头白好山居。布裘拥质随缘过，岂羡人间巧样模。心神用尽为名利，百种贪婪进己躯。浮生幻化如灯烬，冢内埋身是有无。
诗三百三首·其一百九十四
作者：寒山
朝代：唐
体裁：古风

丹丘迥耸与云齐，空里五峰遥望低。雁塔高排出青嶂，禅林古殿入虹蜺。风摇松叶赤城秀，雾吐中岩仙路迷。碧落千山万仞现，藤萝相接次连溪。
诗三百三首·其一百二
作者：寒山
朝代：唐
体裁：古风

偃息深林下，从生是农夫。立身既质直，出语无谄谀。保我不鉴璧，信君方得珠。焉能同泛滟，极目波上凫。
诗三百三首·其一百二十
作者：寒山
朝代：唐
体裁：古风

个是何措大，时来省南院。年可三十馀，曾经四五选。囊里无青蚨，箧中有黄绢。行到食店前，不敢暂回面。
诗三百三首·其一百二十一
作者：寒山
朝代：唐
体裁：古风

为人常吃用，爱意须悭惜。老去不自由，渐被他推斥。送向荒山头，一生愿虚掷。亡羊罢补牢，失意终无极。
诗三百三首·其一百二十七
作者：寒山
朝代：唐
体裁：古风

大有好笑事，略陈三五个。张公富奢华，孟子贫轗轲。只取侏儒饱，不怜方朔饿。巴歌唱者多，白雪无人和。
诗三百三首·其一百二十三
作者：寒山
朝代：唐
体裁：古风

云山叠叠连天碧，路僻林深无客游。远望孤蟾明皎皎，近闻群鸟语啾啾。老夫独坐栖青嶂，少室闲居任白头。可叹往年与今日，无心还似水东流。
诗三百三首·其一百二十九
作者：寒山
朝代：唐
体裁：古风

雍容美少年，博览诸经史。尽号曰先生，皆称为学士。未能得官职，不解秉耒耜。冬披破布衫，盖是书误己。
诗三百三首·其一百二十二
作者：寒山
朝代：唐
体裁：古风

浪造凌霄阁，虚登百尺楼。养生仍夭命，诱读讵封侯。不用从黄口，何须厌白头。未能端似箭，且莫曲如钩。
诗三百三首·其一百二十五
作者：寒山
朝代：唐
体裁：古风

我见一痴汉，仍居三两妇。养得八九儿，总是随宜手。丁防是新差，资财非旧有。黄蘖作驴鞦，始知苦在后。
诗三百三首·其一百二十八
作者：寒山
朝代：唐
体裁：古风

老翁娶少妇，发白妇不耐。老婆嫁少夫，面黄夫不爱。老翁娶老婆，一一无弃背。少妇嫁少夫，两两相怜态。
诗三百三首·其一百二十六
作者：寒山
朝代：唐
体裁：古风

新谷尚未熟，旧谷今已无。就贷一斗许，门外立踟蹰。夫出教问妇，妇出遣问夫。悭惜不救乏，财多为累愚。
诗三百三首·其一百二十四
作者：寒山
朝代：唐
体裁：古风

富贵疏亲聚，只为多钱米。贫贱骨肉离，非关少兄弟。急须归去来，招贤阁未启。浪行朱雀街，踏破皮鞋底。
诗三百三首·其一百五
作者：寒山
朝代：唐
体裁：古风

世有聪明士，勤苦探幽文。三端自孤立，六艺越诸君。神气卓然异，精彩超众群。不识个中意，逐境乱纷纷。
诗三百三首·其一百五十
作者：寒山
朝代：唐
体裁：古风

俗薄真成薄，人心个不同。殷翁笑柳老，柳老笑殷翁。何故两相笑，俱行譣诐中。装车竞嵽嵲，翻载各泷涷。
诗三百三首·其一百五十一
作者：寒山
朝代：唐
体裁：古风

是我有钱日，恒为汝贷将。汝今既饱暖，见我不分张。须忆汝欲得，似我今承望。有无更代事，劝汝熟思量。
诗三百三首·其一百五十七
作者：寒山
朝代：唐
体裁：古风

有人畏白首，不肯舍朱绂。采药空求仙，根苗乱挑掘。数年无效验，痴意瞋怫郁。猎师披袈裟，元非汝使物。
诗三百三首·其一百五十三
作者：寒山
朝代：唐
体裁：古风

教汝数般事，思量知我贤。极贫忍卖屋，才富须买田。空腹不得走，枕头须莫眠。此言期众见，挂在日东边。
诗三百三首·其一百五十九
作者：寒山
朝代：唐
体裁：古风

我见世间人，堂堂好仪相。不报父母恩，方寸底模样。欠负他人钱，蹄穿始惆怅。个个惜妻儿，爷娘不供养。兄弟似冤家，心中长怅怏。忆昔少年时，求神愿成长。今为不孝子，世间多此样。买肉自家噇，抹觜道我畅。自逞说喽啰，聪明无益当。牛头努目瞋，出去始时向。择佛烧好香，拣僧归供养。罗汉门前乞，趁却闲和尚。不悟无为人，从来无相状。封疏请名僧，䞋钱两三样。云光好法师，安角在头上。汝无平等心，圣贤俱不降。凡圣皆混然，劝君休取相。我法妙难思，天龙尽回向。我今稽首礼，无上法中王。慈悲大喜舍，名称满十方。众生作依怙，智慧身金刚。顶礼无所著，我师大法王。
诗三百三首·其一百五十二
作者：寒山
朝代：唐
体裁：古风

人生一百年，佛说十二部。慈悲如野鹿，瞋忿似家狗。家狗趁不去，野鹿常好走。欲伏猕猴心，须听狮子吼。
诗三百三首·其一百五十五
作者：寒山
朝代：唐
体裁：古风

有树先林生，计年逾一倍。根遭陵谷变，叶被风霜改。咸笑外凋零，不怜内文采。皮肤脱落尽，唯有贞实在。
诗三百三首·其一百五十八
作者：寒山
朝代：唐
体裁：古风

昔时可可贫，今朝最贫冻。作事不谐和，触途成倥偬。行泥屡脚屈，坐社频腹痛。失却斑猫儿，老鼠围饭瓮。
诗三百三首·其一百五十六
作者：寒山
朝代：唐
体裁：古风

寒山有裸虫，身白而头黑。手把两卷书，一道将一德。住不安釜灶，行不赍衣裓。常持智慧剑，拟破烦恼贼。
诗三百三首·其一百五十四
作者：寒山
朝代：唐
体裁：古风

寒山多幽奇，登者皆恒慑。月照水澄澄，风吹草猎猎。凋梅雪作花，杌木云充叶。触雨转鲜灵，非晴不可涉。
诗三百三首·其一百八
作者：寒山
朝代：唐
体裁：古风

施家有两儿，以艺干齐楚。文武各自备，托身为得所。孟公问其术，我子亲教汝。秦卫两不成，失时成龃龉。
诗三百三首·其一百八十
作者：寒山
朝代：唐
体裁：古风

多少天台人，不识寒山子。莫知真意度，唤作闲言语。
诗三百三首·其一百八十一
作者：寒山
朝代：唐
体裁：古风

一住寒山万事休，更无杂念挂心头。闲于石壁题诗句，任运还同不系舟。
诗三百三首·其一百八十七
作者：寒山
朝代：唐
体裁：古风

从生不往来，至死无仁义。言既有枝叶，心怀便险诐。若其开小道，缘此生大伪。诈说造云梯，削之成棘刺。
诗三百三首·其一百八十三
作者：寒山
朝代：唐
体裁：古风

精神殊爽爽，形貌极堂堂。能射穿七札，读书览五行。经眠虎头枕，昔坐象牙床。若无一堵物，不啻冷如霜。
诗三百三首·其一百八十九
作者：寒山
朝代：唐
体裁：古风

摧残荒草庐，其中烟火蔚。借问群小儿，生来凡几日。门外有三车，迎之不肯出。饱食腹膨脝，个是痴顽物。
诗三百三首·其一百八十二
作者：寒山
朝代：唐
体裁：古风

可惜百年屋，左倒右复倾。墙壁分散尽，木植乱差横。砖瓦片片落，朽烂不堪停。狂风吹蓦榻，再竖卒难成。
诗三百三首·其一百八十五
作者：寒山
朝代：唐
体裁：古风

买肉血��，买鱼跳鱍鱍。君身招罪累，妻子成快活。才死渠便嫁，他人谁敢遏。一朝如破床，两个当头脱。
诗三百三首·其一百八十八
作者：寒山
朝代：唐
体裁：古风

一瓶铸金成，一瓶埏泥出。二瓶任君看，那个瓶牢实。欲知瓶有二，须知业非一。将此验生因，修行在今日。
诗三百三首·其一百八十六
作者：寒山
朝代：唐
体裁：古风

客难寒山子，君诗无道理。吾观乎古人，贫贱不为耻。应之笑此言，谈何疏阔矣。愿君似今日，钱是急事尔。
诗三百三首·其一百八十四
作者：寒山
朝代：唐
体裁：古风

笑我田舍儿，头颊底絷涩。巾子未曾高，腰带长时急。非是不及时，无钱趁不及。一日有钱财，浮图顶上立。
诗三百三首·其一百六
作者：寒山
朝代：唐
体裁：古风

层层山水秀，烟霞锁翠微。岚拂纱巾湿，露沾蓑草衣。足蹑游方履，手执古藤枝。更观尘世外，梦境复何为。
诗三百三首·其一百六十
作者：寒山
朝代：唐
体裁：古风

可贵天然物，独一无伴侣。觅他不可见，出入无门户。促之在方寸，延之一切处。你若不信爱，相逢不相遇。
诗三百三首·其一百六十一
作者：寒山
朝代：唐
体裁：古风

余家有一窟，窟中无一物。净洁空堂堂，光华明日日。䔫食养微躯，布裘遮幻质。任你千圣现，我有天真佛。
诗三百三首·其一百六十七
作者：寒山
朝代：唐
体裁：古风

世有多事人，广学诸知见。不识本真性，与道转悬远。若能明实相，岂用陈虚愿。一念了自心，开佛之知见。
诗三百三首·其一百六十三
作者：寒山
朝代：唐
体裁：古风

粤自居寒山，曾经几万载。任运遁林泉，栖迟观自在。寒岩人不到，白云常叆叇。细草作卧褥，青天为被盖。快活枕石头，天地任变改。
诗三百三首·其一百六十九
作者：寒山
朝代：唐
体裁：古风

侬家暂下山，入到城隍里。逢见一群女，端正容貌美。头戴蜀样花，燕脂涂粉腻。金钏镂银朵，罗衣绯红紫。朱颜类神仙，香带氛氲气。时人皆顾盼，痴爱染心意。谓言世无双，魂影随他去。狗咬枯骨头，虚自舐唇齿。不解返思量，与畜何曾异。今成白发婆，老陋若精魅。无始由狗心，不超解脱地。
诗三百三首·其一百六十二
作者：寒山
朝代：唐
体裁：古风

男儿大丈夫，作事莫莽卤。劲挺铁石心，直取菩提路。邪路不用行，行之枉辛苦。不要求佛果，识取心王主。
诗三百三首·其一百六十五
作者：寒山
朝代：唐
体裁：古风

闲自访高僧，烟山万万层。师亲指归路，月挂一轮灯。
诗三百三首·其一百六十八
作者：寒山
朝代：唐
体裁：古风

寒山有一宅，宅中无阑隔。六门左右通，堂中见天碧。房房虚索索，东壁打西壁。其中一物无，免被人来惜。寒到烧软火，饥来煮菜吃。不学田舍翁，广置牛庄宅。尽作地狱业，一入何曾极。好好善思量，思量知轨则。
诗三百三首·其一百六十六
作者：寒山
朝代：唐
体裁：古风

闲游华顶上，日朗昼光辉。四顾晴空里，白云同鹤飞。
诗三百三首·其一百六十四
作者：寒山
朝代：唐
体裁：古风

可重是寒山，白云常自闲。猿啼畅道内，虎啸出人间。独步石可履，孤吟藤好攀。松风清飒飒，鸟语声��。
诗三百三首·其一百十
作者：寒山
朝代：唐
体裁：古风

或有衒行人，才艺过周孔。见罢头兀兀，看时身侗侗。绳牵未肯行，锥刺犹不动。恰似羊公鹤，可怜生氃氋。
诗三百三首·其一百十一
作者：寒山
朝代：唐
体裁：古风

少小带经锄，本将兄共居。缘遭他辈责，剩被自妻疏。抛绝红尘境，常游好阅书。谁能借斗水，活取辙中鱼。
诗三百三首·其一百十七
作者：寒山
朝代：唐
体裁：古风

赫赫谁�肆，其酒甚浓厚。可怜高幡帜，极目平升斗。何意讶不售，其家多猛狗。童子欲来沽，狗咬便是走。
诗三百三首·其一百十三
作者：寒山
朝代：唐
体裁：古风

书判全非弱，嫌身不得官。铨曹被拗折，洗垢觅疮瘢。必也关天命，今冬更试看。盲儿射雀目，偶中亦非难。
诗三百三首·其一百十九
作者：寒山
朝代：唐
体裁：古风

田家避暑月，斗酒共谁欢。杂杂排山果，疏疏围酒樽。芦莦将代席，蕉叶且充盘。醉后支颐坐，须弥小弹丸。
诗三百三首·其一百十二
作者：寒山
朝代：唐
体裁：古风

变化计无穷，生死竟不止。三途鸟雀身，五岳龙鱼已。世浊作䍲羺，时清为騄駬。前回是富儿，今度成贫士。
诗三百三首·其一百十五
作者：寒山
朝代：唐
体裁：古风

柳郎八十二，蓝嫂一十八。夫妻共百年，相怜情狡猾。弄璋字乌䖘，掷瓦名婠妠。屡见枯杨荑，常遭青女杀。
诗三百三首·其一百十八
作者：寒山
朝代：唐
体裁：古风

吁嗟浊滥处，罗刹共贤人。谓是等流类，焉知道不亲。狐假师子势，诈妄却称珍。铅矿入炉冶，方知金不真。
诗三百三首·其一百十六
作者：寒山
朝代：唐
体裁：古风

大有饥寒客，生将兽鱼殊。长存磨石下，时哭路边隅。累日空思饭，经冬不识襦。唯赍一束草，并带五升麸。
诗三百三首·其一百十四
作者：寒山
朝代：唐
体裁：古风

贫驴欠一尺，富狗剩三寸。若分贫不平，中半富与困。始取驴饱足，却令狗饥顿。为汝熟思量，令我也愁闷。
诗三百三首·其一百四
作者：寒山
朝代：唐
体裁：古风

富儿会高堂，华灯何炜煌。此时无烛者，心愿处其傍。不意遭排遣，还归暗处藏。益人明讵损，顿讶惜馀光。
诗三百三首·其一百四十
作者：寒山
朝代：唐
体裁：古风

城北仲家翁，渠家多酒肉。仲翁妇死时，吊客满堂屋。仲翁自身亡，能无一人哭。吃他杯脔者，何太冷心腹。
诗三百三首·其一百四十一
作者：寒山
朝代：唐
体裁：古风

下愚读我诗，不解却嗤诮。中庸读我诗，思量云甚要。上贤读我诗，把著满面笑。杨修见幼妇，一览便知妙。
诗三百三首·其一百四十七
作者：寒山
朝代：唐
体裁：古风

独坐常忽忽，情怀何悠悠。山腰云缦缦，谷口风飕飕。猿来树袅袅，鸟入林啾啾。时催鬓飒飒，岁尽老惆惆。
诗三百三首·其一百四十三
作者：寒山
朝代：唐
体裁：古风

我行经古坟，泪尽嗟存没。冢破压黄肠，棺穿露白骨。欹斜有瓮瓶，掁拨无簪笏。风至揽其中，灰尘乱��。
诗三百三首·其一百四十九
作者：寒山
朝代：唐
体裁：古风

他贤君即受，不贤君莫与。君贤他见容，不贤他亦拒。嘉善矜不能，仁徒方得所。劝逐子张言，抛却卜商语。
诗三百三首·其一百四十二
作者：寒山
朝代：唐
体裁：古风

自有悭惜人，我非悭惜辈。衣单为舞穿，酒尽缘歌啐。当取一腹饱，莫令两脚傫。蓬蒿钻髑髅，此日君应悔。
诗三百三首·其一百四十五
作者：寒山
朝代：唐
体裁：古风

出身既扰扰，世事非一状。未能舍流俗，所以相追访。昨吊徐五死，今送刘三葬。终日不得闲，为此心悽怆。
诗三百三首·其一百四十八
作者：寒山
朝代：唐
体裁：古风

一人好头肚，六艺尽皆通。南见驱归北，西风趁向东。长漂如泛萍，不息似飞蓬。问是何等色，姓贫名曰穷。
诗三百三首·其一百四十六
作者：寒山
朝代：唐
体裁：古风

有乐且须乐，时哉不可失。虽云一百年，岂满三万日。寄世是须臾，论钱莫啾唧。孝经末后章，委曲陈情毕。
诗三百三首·其一百四十四
作者：寒山
朝代：唐
体裁：古风

夕阳赫西山，草木光晔晔。复有朦胧处，松萝相连接。此中多伏虎，见我奋迅鬣。手中无寸刃，争不惧慑慑。
诗三百三首·其七
作者：寒山
朝代：唐

一为书剑客，二遇圣明君。东守文不赏，西征武不勋。学文兼学武，学武兼学文。今日既老矣，馀生不足云。
诗三百三首·其七十
作者：寒山
朝代：唐

猪吃死人肉，人吃死猪肠。猪不嫌人臭，人反道猪香。猪死抛水内，人死掘土藏。彼此莫相啖，莲花生沸汤。
诗三百三首·其七十一
作者：寒山
朝代：唐

快哉混沌身，不饭复不尿。遭得谁钻凿，因兹立九窍。朝朝为衣食，岁岁愁租调。千个争一钱，聚头亡命叫。
诗三百三首·其七十七
作者：寒山
朝代：唐
体裁：古风

纵你居犀角，饶君带虎睛。桃枝将辟秽，蒜壳取为璎。暖腹茱萸酒，空心枸杞羹。终归不免死，浪自觅长生。
诗三百三首·其七十三
作者：寒山
朝代：唐
体裁：古风

妇女慵经织，男夫懒耨田。轻浮耽挟弹，跕躧拈抹弦。冻骨衣应急，充肠食在先。今谁念于汝，苦痛哭苍天。
诗三百三首·其七十九
作者：寒山
朝代：唐

益者益其精，可名为有益。易者易其形，是名之有易。能益复能易，当得上仙籍。无益复无易，终不免死厄。
诗三百三首·其七十二
作者：寒山
朝代：唐

啼哭缘何事，泪如珠子颗。应当有别离，复是遭丧祸。所为在贫穷，未能了因果。冢间瞻死尸，六道不干我。
诗三百三首·其七十五
作者：寒山
朝代：唐
体裁：古风

世有一等愚，茫茫恰似驴。还解人言语，贪淫状若猪。险巇难可测，实语却成虚。谁能共伊语，令教莫此居。
诗三百三首·其七十八
作者：寒山
朝代：唐

卜择幽居地，天台更莫言。猿啼溪雾冷，岳色草门连。折叶覆松室，开池引涧泉。已甘休万事，采蕨度残年。
诗三百三首·其七十六
作者：寒山
朝代：唐
体裁：古风

有汉姓慠慢，名贪字不廉。一身无所解，百事被他嫌。死恶黄连苦，生怜白蜜甜。吃鱼犹未止，食肉更无厌。
诗三百三首·其七十四
作者：寒山
朝代：唐
体裁：古风

不行真正道，随邪号行婆。口惭神佛少，心怀嫉妒多。背后噇鱼肉，人前念佛陀。如此修身处，难应避奈何。
诗三百三首·其三
作者：寒山
朝代：唐

可笑寒山道，而无车马踪。联溪难记曲，叠嶂不知重。泣露千般草，吟风一样松。此时迷径处，形问影何从。
诗三百三首·其三十
作者：寒山
朝代：唐
体裁：古风

白云高嵯峨，渌水荡潭波。此处闻渔父，时时鼓棹歌。声声不可听，令我愁思多。谁谓雀无角，其如穿屋何。
诗三百三首·其三十一
作者：寒山
朝代：唐
体裁：古风

杳杳寒山道，落落冷涧滨。啾啾常有鸟，寂寂更无人。碛碛风吹面，纷纷雪积身。朝朝不见日，岁岁不知春。
诗三百三首·其三十七
作者：寒山
朝代：唐

富儿多鞅掌，触事难祇承。仓米已赫赤，不贷人斗升。转怀钩距意，买绢先拣绫。若至临终日，吊客有苍蝇。
诗三百三首·其三十三
作者：寒山
朝代：唐

闻道愁难遣，斯言谓不真。昨朝曾趁却，今日又缠身。月尽愁难尽，年新愁更新。谁知席帽下，元是昔愁人。
诗三百三首·其三十九
作者：寒山
朝代：唐

白鹤衔苦桃，千里作一息。欲往蓬莱山，将此充粮食。未达毛摧落，离群心惨恻。却归旧来巢，妻子不相识。
诗三百三首·其三十二
作者：寒山
朝代：唐
体裁：古风

少年何所愁，愁见鬓毛白。白更何所愁，愁见日逼迫。移向东岱居，配守北邙宅。何忍出此言，此言伤老客。
诗三百三首·其三十五
作者：寒山
朝代：唐

三月蚕犹小，女人来采花。隈墙弄蝴蝶，临水掷虾䗫。罗袖盛梅子，金鎞挑笋芽。斗论多物色，此地胜余家。
诗三百三首·其三十五
作者：寒山
朝代：唐
体裁：古风

三月蚕犹小，女人来采花。隈墙弄蝴蝶，临水掷虾蟆。罗袖盛梅子，金鎞挑笋芽。斗论多物色，此地胜余家。
诗三百三首·其三十八
作者：寒山
朝代：唐

余曾昔睹聪明士，博达英灵无比伦。一选嘉名喧宇宙，五言诗句越诸人。为官治化超先辈，直为无能继后尘。忽然富贵贪财色，瓦解冰消不可陈。
诗三百三首·其三十六
作者：寒山
朝代：唐

东家一老婆，富来三五年。昔日贫于我，今笑我无钱。渠笑我在后，我笑渠在前。相笑傥不止，东边复西边。
诗三百三首·其三十四
作者：寒山
朝代：唐
体裁：古风

两龟乘犊车，蓦出路头戏。一蛊从傍来，苦死欲求寄。不载爽人情，始载被沈累。弹指不可论，行恩却遭刺。
诗三百三首·其三百
作者：寒山
朝代：唐
体裁：古风

出生三十年，当游千万里。行江青草合，入塞红尘起。鍊药空求仙，读书兼咏史。今日归寒山，枕流兼洗耳。
诗三百三首·其三百一
作者：寒山
朝代：唐
体裁：古风

寒山无漏岩，其岩甚济要。八风吹不动，万古人传妙。寂寂好安居，空空离讥诮。孤月夜长明，圆日常来照。虎丘兼虎溪，不用相呼召。世间有王傅，莫把同周邵。我自遁寒岩，快活长歌笑。
诗三百三首·其三百三
作者：寒山
朝代：唐
体裁：古风

有人笑我诗，我诗合典雅。不烦郑氏笺，岂用毛公解。不恨会人稀，只为知音寡。若遣趁宫商，余病莫能罢。忽遇明眼人，即自流天下。
诗三百三首·其三百二
作者：寒山
朝代：唐
体裁：古风

沙门不持戒，道士不服药。自古多少贤，尽在青山脚。
诗三百三首·其九
作者：寒山
朝代：唐
体裁：古风

人问寒山道，寒山路不通。夏天冰未释，日出雾朦胧。似我何由届，与君心不同。君心若似我，还得到其中。
诗三百三首·其九十
作者：寒山
朝代：唐
体裁：古风

恶趣甚茫茫，冥冥无日光。人间八百岁，未抵半宵长。此等诸痴子，论情甚可伤。劝君求出离，认取法中王。
诗三百三首·其九十一
作者：寒山
朝代：唐
体裁：古风

世有多解人，愚痴徒苦辛。不求当来善，唯知造恶因。五逆十恶辈，三毒以为亲。一死入地狱，长如镇库银。
诗三百三首·其九十七
作者：寒山
朝代：唐
体裁：古风

蒸砂拟作饭，临渴始掘井。用力磨碌砖，那堪将作镜。佛说元平等，总有真如性。但自审思量，不用闲争竞。
诗三百三首·其九十三
作者：寒山
朝代：唐
体裁：古风

天下几种人，论时色数有。贾婆如许夫，黄老元无妇。卫氏儿可怜，钟家女极丑。渠若向西行，我便东边走。
诗三百三首·其九十九
作者：寒山
朝代：唐

蹭蹬诸贫士，饥寒成至极。闲居好作诗，札札用心力。贱他言孰采，劝君休叹息。题安糊䴵上，乞狗也不吃。
诗三百三首·其九十九
作者：寒山
朝代：唐
体裁：古风

蹭蹬诸贫士，饥寒成至极。闲居好作诗，札札用心力。贱他言孰采，劝君休叹息。题安糊饼上，乞狗也不吃。
诗三百三首·其九十二
作者：寒山
朝代：唐

天高高不穷，地厚厚无极。动物在其中，凭兹造化力。争头觅饱暖，作计相啖食。因果都未详，盲儿问乳色。
诗三百三首·其九十五
作者：寒山
朝代：唐

唝唝买鱼肉，担归喂妻子。何须杀他命，将来活汝己。此非天堂缘，纯是地狱滓。徐六语破堆，始知没道理。
诗三百三首·其九十八
作者：寒山
朝代：唐
体裁：古风

推寻世间事，子细总皆知。凡事莫容易，尽爱讨便宜。护即弊成好，毁即是成非。故知杂滥口，背面总由伊。冷暖我自量，不信奴唇皮。
诗三百三首·其九十六
作者：寒山
朝代：唐

有人把椿树，唤作白栴檀。学道多沙数，几个得泥丸。弃金却担草，谩他亦自谩。似聚砂一处，成团也大难。
诗三百三首·其九十四
作者：寒山
朝代：唐

贤士不贪婪，痴人好炉冶。麦地占他家，竹园皆我者。努膊觅钱财，切齿驱奴马。须看郭门外，垒垒松柏下。
诗三百三首·其二
作者：寒山
朝代：唐
体裁：古风

重岩我卜居，鸟道绝人迹。庭际何所有，白云抱幽石。住兹凡几年，屡见春冬易。寄语钟鼎家，虚名定无益。
诗三百三首·其二一〇
作者：寒山
朝代：唐

水清澄澄瑩，彻底自然见。心中无一事，水清众兽现。心若不妄起，永劫无改变。若能如是知，是知无背面。
诗三百三首·其二九二
作者：寒山
朝代：唐

花上黄莺子，？？声可怜。美人颜似玉，对此弄鸣弦。玩之能不足，眷恋在龆年。花飞鸟亦散，洒泪秋风前。
诗三百三首·其二二一
作者：寒山
朝代：唐

自在白云间，从来非买山。下危须策杖，上险捉藤攀。涧底松常翠，溪边石自斑。友朋虽阻绝，春至鸟？？。
诗三百三首·其二十
作者：寒山
朝代：唐
体裁：古风

欲得安身处，寒山可长保。微风吹幽松，近听声逾好。下有斑白人，喃喃读黄老。十年归不得，忘却来时道。
诗三百三首·其二十一
作者：寒山
朝代：唐
体裁：古风

俊杰马上郎，挥鞭指绿杨。谓言无死日，终不作梯航。四运花自好，一朝成萎黄。醍醐与石蜜，至死不能尝。
诗三百三首·其二十七
作者：寒山
朝代：唐

茅栋野人居，门前车马疏。林幽偏聚鸟，溪阔本藏鱼。山果携儿摘，皋田共妇锄。家中何所有，唯有一床书。
诗三百三首·其二十三
作者：寒山
朝代：唐
体裁：古风

妾在邯郸住，歌声亦抑扬。赖我安居处，此曲旧来长。既醉莫言归，留连日未央。儿家寝宿处，绣被满银床。
诗三百三首·其二十九
作者：寒山
朝代：唐

六极常婴困，九维徒自论。有才遗草泽，无艺闭蓬门。日上岩犹暗，烟消谷尚昏。其中长者子，个个总无裈。
诗三百三首·其二十二
作者：寒山
朝代：唐
体裁：古风

有一餐霞子，其居讳俗游。论时实萧爽，在夏亦如秋。幽涧常沥沥，高松风飕飕。其中半日坐，忘却百年愁。
诗三百三首·其二十五
作者：寒山
朝代：唐
体裁：古风

智者君抛我，愚者我抛君。非愚亦非智，从此断相闻。入夜歌明月，侵晨舞白云。焉能拱口手，端坐鬓纷纷。
诗三百三首·其二十八
作者：寒山
朝代：唐

登陟寒山道，寒山路不穷。溪长石磊磊，涧阔草濛濛。苔滑非关雨，松鸣不假风。谁能超世累，共坐白云中。
诗三百三首·其二十六
作者：寒山
朝代：唐
体裁：古风

有鸟五色彣，栖桐食竹实。徐动合礼仪，和鸣中音律。昨来何以至，为吾暂时出。傥闻弦歌声，作舞欣今日。
诗三百三首·其二十四
作者：寒山
朝代：唐
体裁：古风

快搒三翼舟，善乘千里马。莫能造我家，谓言最幽野。岩岫深嶂中，云雷竟日下。自非孔丘公，无能相救者。
诗三百三首·其二百
作者：寒山
朝代：唐
体裁：古风

千年石上古人踪，万丈岩前一点空。明月照时常皎洁，不劳寻讨问西东。
诗三百三首·其二百一
作者：寒山
朝代：唐
体裁：古风

寒山顶上月轮孤，照见晴空一物无。可贵天然无价宝，埋在五阴溺身躯。
诗三百三首·其二百七
作者：寒山
朝代：唐
体裁：古风

读书岂免死，读书岂免贫。何以好识字，识字胜他人。丈夫不识字，无处可安身。黄连揾蒜酱，忘计是苦辛。
诗三百三首·其二百七十
作者：寒山
朝代：唐
体裁：古风

五言五百篇，七字七十九。三字二十一，都来六百首。一例书岩石，自誇云好手。若能会我诗，真是如来母。
诗三百三首·其二百七十一
作者：寒山
朝代：唐
体裁：古风

世事绕悠悠，贪生早晚休。研尽大地石，何时得歇头。四时周变易，八节急如流。为报火宅主，露地骑白牛。
诗三百三首·其二百七十七
作者：寒山
朝代：唐
体裁：古风

岩前独静坐，圆月当天耀。万象影现中，一轮本无照。廓然神自清，含虚洞玄妙。因指见其月，月是心枢要。
诗三百三首·其二百七十三
作者：寒山
朝代：唐
体裁：古风

常闻汉武帝，爰及秦始皇。俱好神仙术，延年竟不长。金台既摧折，沙丘遂灭亡。茂陵与骊岳，今日草茫茫。
诗三百三首·其二百七十九
作者：寒山
朝代：唐
体裁：古风

元非隐逸士，自号山林人。仕鲁蒙帻帛，且爱裹疏巾。道有巢许操，耻为尧舜臣。猕猴罩帽子，学人避风尘。
诗三百三首·其二百七十二
作者：寒山
朝代：唐
体裁：古风

可笑五阴窟，四蛇共同居。黑暗无明烛，三毒递相驱。伴党六个贼，劫掠法财珠。斩却魔军辈，安泰湛如苏。
诗三百三首·其二百七十五
作者：寒山
朝代：唐
体裁：古风

语你出家辈，何名为出家。奢华求养活，继缀族姓家。美舌甜唇觜，谄曲心钩加。终日礼道场，持经置功课。炉烧神佛香，打钟高声和。六时学客舂，昼夜不得卧。只为爱钱财，心中不脱洒。见他高道人，却嫌诽谤骂。驴屎比麝香，苦哉佛陀耶。又见出家儿，有力及无力。上上高节者，鬼神钦道德。君王分辇坐，诸侯拜迎逆。堪为世福田，世人须保惜。下下低愚者，诈现多求觅。浊滥即可知，愚痴爱财色。著却福田衣，种田讨衣食。作债税牛犁，为事不忠直。朝朝行弊恶，往往痛臀脊。不解善思量，地狱苦无极。一朝著病缠，三年卧床席。亦有真佛性，翻作无明贼。南无佛陀耶，远远求弥勒。
诗三百三首·其二百七十八
作者：寒山
朝代：唐
体裁：古风

本志慕道伦，道伦常获亲。时逢杜源客，每接话禅宾。谈玄月明夜，探理日临晨。万机俱泯迹，方识本来人。
诗三百三首·其二百七十六
作者：寒山
朝代：唐
体裁：古风

寒岩深更好，无人行此道。白云高岫闲，青嶂孤猿啸。我更何所亲，畅志自宜老。形容寒暑迁，心珠甚可保。
诗三百三首·其二百七十四
作者：寒山
朝代：唐
体裁：古风

忆得二十年，徐步国清归。国清寺中人，尽道寒山痴。痴人何用疑，疑不解寻思。我尚自不识，是伊争得知。低头不用问，问得复何为。有人来骂我，分明了了知。虽然不应对，却是得便宜。
诗三百三首·其二百三
作者：寒山
朝代：唐
体裁：古风

我家本住在寒山，石岩栖息离烦缘。泯时万象无痕迹，舒处周流遍大千。光影腾辉照心地，无有一法当现前。方知摩尼一颗珠，解用无方处处圆。
诗三百三首·其二百三十
作者：寒山
朝代：唐
体裁：古风

心高如山岳，人我不伏人。解讲围陀典，能谈三教文。心中无惭愧，破戒违律文。自言上人法，称为第一人。愚者皆赞叹，智者抚掌笑。阳燄虚空花，岂得免生老。不如百不解，静坐绝忧恼。
诗三百三首·其二百三十一
作者：寒山
朝代：唐
体裁：古风

如许多宝贝，海中乘坏舸。前头失却桅，后头又无柁。宛转任风吹，高低随浪簸。如何得到岸，努力莫端坐。
诗三百三首·其二百三十七
作者：寒山
朝代：唐
体裁：古风

我见多知汉，终日用心神。岐路逞喽罗，欺谩一切人。唯作地狱滓，不修正直因。忽然无常至，定知乱纷纷。
诗三百三首·其二百三十三
作者：寒山
朝代：唐
体裁：古风

劝你三界子，莫作勿道理。理短被他欺，理长不奈你。世间浊滥人，恰似黍黏子。不见无事人，独脱无能比。早须返本源，三界任缘起。清净入如流，莫饮无明水。
诗三百三首·其二百三十九
作者：寒山
朝代：唐
体裁：古风

世有一般人，不恶又不善。不识主人公，随客处处转。因循过时光，浑是痴肉脔。虽有一灵台，如同客作汉。
诗三百三首·其二百三十二
作者：寒山
朝代：唐
体裁：古风

我见凡愚人，多畜资财谷。饮酒食生命，谓言我富足。莫知地狱深，唯求上天福。罪业如毗富，岂得免灾毒。财主忽然死，争共当头哭。供僧读文疏，空是鬼神禄。福田一个无，虚设一群秃。不如早觉悟，莫作黑暗狱。狂风不动树，心真无罪福。寄语冗冗人，叮咛再三读。
诗三百三首·其二百三十五
作者：寒山
朝代：唐
体裁：古风

人生在尘蒙，恰似盆中虫。终日行绕绕，不离其盆中。神仙不可得，烦恼计无穷。岁月如流水，须臾作老翁。
诗三百三首·其二百三十八
作者：寒山
朝代：唐
体裁：古风

寄语诸仁者，复以何为怀。达道见自性，自性即如来。天真元具足，修證转差回。弃本却逐末，只守一场呆。
诗三百三首·其二百三十六
作者：寒山
朝代：唐
体裁：古风

寒山出此语，复似颠狂汉。有事对面说，所以足人怨。心真出语直，直心无背面。临死度奈河，谁是喽啰汉。冥冥泉台路，被业相拘绊。
诗三百三首·其二百三十四
作者：寒山
朝代：唐
体裁：古风

三界人蠢蠢，六道人茫茫。贪财爱淫欲，心恶若豺狼。地狱如箭射，极苦若为当。兀兀过朝夕，都不别贤良。好恶总不识，犹如猪及羊。共语如木石，嫉妒似颠狂。不自见己过，如猪在圈卧。不知自偿债，却笑牛牵磨。
诗三百三首·其二百九
作者：寒山
朝代：唐
体裁：古风

不见朝垂露，日烁自消除。人身亦如此，阎浮是寄居。切莫因循过，且令三毒祛。菩提即烦恼，尽令无有馀。
诗三百三首·其二百九十
作者：寒山
朝代：唐
体裁：古风

寒山唯白云，寂寂绝埃尘。草座山家有，孤灯明月轮。石床临碧沼，虎鹿每为邻。自羡幽居乐，长为象外人。
诗三百三首·其二百九十一
作者：寒山
朝代：唐
体裁：古风

鹿生深林中，饮水而食草。伸脚树下眠，可怜无烦恼。系之在华堂，肴膳极肥好。终日不肯尝，形容转枯槁。
诗三百三首·其二百九十七
作者：寒山
朝代：唐
体裁：古风

身著空花衣，足蹑龟毛履。手把兔角弓，拟射无明鬼。
诗三百三首·其二百九十三
作者：寒山
朝代：唐
体裁：古风

栖迟寒岩下，偏讶最幽奇。携篮采山茹，挈笼摘果归。䔫斋敷茅坐，啜啄食紫芝。清沼濯瓢钵，杂和煮稠稀。当阳拥裘坐，闲读古人诗。
诗三百三首·其二百九十九
作者：寒山
朝代：唐
体裁：古风

画栋非吾宅，松林是我家。一生俄尔过，万事莫言赊。济渡不造筏，漂沦为采花。善根今未种，何日见生芽。
诗三百三首·其二百九十二
作者：寒山
朝代：唐
体裁：古风

花上黄莺子，��声可怜。美人颜似玉，对此弄鸣弦。玩之能不足，眷恋在龆年。花飞鸟亦散，洒泪秋风前。
诗三百三首·其二百九十五
作者：寒山
朝代：唐
体裁：古风

欲向东岩去，于今无量年。昨来攀葛上，半路困风烟。径窄衣难进，苔黏履不全。住兹丹桂下，且枕白云眠。
诗三百三首·其二百九十八
作者：寒山
朝代：唐
体裁：古风

君看叶里花，能得几时好。今日畏人攀，明朝待谁埽。可怜娇艳情，年多转成老。将世比于花，红颜岂长保。
诗三百三首·其二百九十六
作者：寒山
朝代：唐
体裁：古风

我见利智人，观者便知意。不假寻文字，直入如来地。心不逐诸缘，意根不妄起。心意不生时，内外无馀事。
诗三百三首·其二百九十四
作者：寒山
朝代：唐
体裁：古风

昔日经行处，今复七十年。故人无来往，埋在古冢间。余今头已白，犹守片云山。为报后来子，何不读古言。
诗三百三首·其二百二
作者：寒山
朝代：唐
体裁：古风

我向前溪照碧流，或向岩边坐磐石。心似孤云无所依，悠悠世事何须觅。
诗三百三首·其二百二十
作者：寒山
朝代：唐
体裁：古风

时人见寒山，各谓是风颠。貌不起人目，身唯布裘缠。我语他不会，他语我不言。为报往来者，可来向寒山。
诗三百三首·其二百二十一
作者：寒山
朝代：唐
体裁：古风

自在白云间，从来非买山。下危须策杖，上险捉藤攀。涧底松常翠，溪边石自斑。友朋虽阻绝，春至鸟��。
诗三百三首·其二百二十七
作者：寒山
朝代：唐
体裁：古风

大海水无边，鱼龙万万千。递互相食啖，冗冗痴肉团。为心不了绝，妄想起如烟。性月澄澄朗，廓尔照无边。
诗三百三首·其二百二十三
作者：寒山
朝代：唐
体裁：古风

死生元有命，富贵本由天。此是古人语，吾今非谬传。聪明好短命，痴騃却长年。钝物丰财宝，醒醒汉无钱。
诗三百三首·其二百二十九
作者：寒山
朝代：唐
体裁：古风

三五痴后生，作事不真实。未读十卷书，强把雌黄笔。将他儒行篇，唤作贼盗律。脱体似蟫虫，咬破他书帙。
诗三百三首·其二百二十二
作者：寒山
朝代：唐
体裁：古风

我在村中住，众推无比方。昨日到城下，却被狗形相。或嫌裤太窄，或说衫少长。挛却鹞子眼，雀儿舞堂堂。
诗三百三首·其二百二十五
作者：寒山
朝代：唐
体裁：古风

众生不可说，何意许颠邪。面上两恶鸟，心中三毒蛇。是渠作障碍，使你事烦拿。举手高弹指，南无佛陀耶。
诗三百三首·其二百二十八
作者：寒山
朝代：唐
体裁：古风

自见天台顶，孤高出众群。风摇松竹韵，月现海潮频。下望青山际，谈玄有白云。野情便山水，本志慕道伦。
诗三百三首·其二百二十六
作者：寒山
朝代：唐
体裁：古风

自乐平生道，烟萝石洞间。野情多放旷，长伴白云闲。有路不通世，无心孰可攀。石床孤夜坐，圆月上寒山。
诗三百三首·其二百二十四
作者：寒山
朝代：唐
体裁：古风

国以人为本，犹如树因地。地厚树扶疏，地薄树憔悴。不得露其根，枝枯子先坠。决陂以取鱼，是取一期利。
诗三百三首·其二百五
作者：寒山
朝代：唐
体裁：古风

余家本住在天台，云路烟深绝客来。千仞岩峦深可遁，万重溪涧石楼台。桦巾木屐沿流步，布裘藜杖绕山回。自觉浮生幻化事，逍遥快乐实善哉。
诗三百三首·其二百五十
作者：寒山
朝代：唐
体裁：古风

何以长惆怅，人生似朝菌。那堪数十年，亲旧凋落尽。以此思自哀，哀情不可忍。奈何当奈何，托体归山隐。
诗三百三首·其二百五十一
作者：寒山
朝代：唐
体裁：古风

褴缕关前业，莫诃今日身。若言由冢墓，个是极痴人。到头君作鬼，岂令男女贫。皎然易解事，作么无精神。
诗三百三首·其二百五十七
作者：寒山
朝代：唐
体裁：古风

寒山栖隐处，绝得杂人过。时逢林内鸟，相共唱山歌。瑞草联溪谷，老松枕嵯峨。可观无事客，憩歇在岩阿。
诗三百三首·其二百五十三
作者：寒山
朝代：唐
体裁：古风

二仪既开辟，人乃居其中。迷汝即吐雾，醒汝即吹风。惜汝即富贵，夺汝即贫穷。碌碌群汉子，万事由天公。
诗三百三首·其二百五十九
作者：寒山
朝代：唐
体裁：古风

无衣自访觅，莫共狐谋裘。无食自采取，莫共羊谋羞。借皮兼借肉，怀叹复怀愁。皆缘义失所，衣食常不周。
诗三百三首·其二百五十二
作者：寒山
朝代：唐
体裁：古风

我见黄河水，凡经几度清。水流如急箭，人世若浮萍。痴属根本业，无明烦恼坑。轮回几许劫，只为造迷盲。
诗三百三首·其二百五十五
作者：寒山
朝代：唐
体裁：古风

可叹浮生人，悠悠何日了。朝朝无闲时，年年不觉老。总为求衣食，令心生烦恼。扰扰百千年，去来三恶道。
诗三百三首·其二百五十八
作者：寒山
朝代：唐
体裁：古风

五岳俱成粉，须弥一寸山。大海一滴水，吸入在心田。生长菩提子，遍盖天中天。语汝慕道者，慎莫绕十缠。
诗三百三首·其二百五十六
作者：寒山
朝代：唐
体裁：古风

时人寻云路，云路杳无踪。山高多险峻，涧阔少玲珑。碧嶂前兼后，白云西复东。欲知云路处，云路在虚空。
诗三百三首·其二百五十四
作者：寒山
朝代：唐
体裁：古风

余劝诸稚子，急离火宅中。三车在门外，载你免飘蓬。露地四衢坐，当天万事空。十方无上下，来去任西东。若得个中意，纵横处处通。
诗三百三首·其二百八
作者：寒山
朝代：唐
体裁：古风

我见瞒人汉，如篮盛水走。一气将归家，篮里何曾有。我见被人瞒，一似园中韭。日日被刀伤，天生还自有。
诗三百三首·其二百八十
作者：寒山
朝代：唐
体裁：古风

自古诸哲人，不见有长存。生而还复死，尽变作灰尘。积骨如毗富，别泪成海津。唯有空名在，岂免生死轮。
诗三百三首·其二百八十一
作者：寒山
朝代：唐
体裁：古风

今日岩前坐，坐久烟云收。一道清溪冷，千寻碧嶂头。白云朝影静，明月夜光浮。身上无尘垢，心中那更忧。
诗三百三首·其二百八十七
作者：寒山
朝代：唐
体裁：古风

我住在村乡，无爷亦无娘。无名无姓第，人唤作张王。并无人教我，贫贱也寻常。自怜心的实，坚固等金刚。
诗三百三首·其二百八十三
作者：寒山
朝代：唐
体裁：古风

劝你休去来，莫恼他阎老。失脚入三途，粉骨遭千捣。长为地狱人，永隔今生道。勉你信余言，识取衣中宝。
诗三百三首·其二百八十九
作者：寒山
朝代：唐
体裁：古风

我见人转经，依他言语会。口转心不转，心口相违背。心真无委曲，不作诸缠盖。但且自省躬，莫觅他替代。可中作得主，是知无内外。
诗三百三首·其二百八十二
作者：寒山
朝代：唐
体裁：古风

千云万水间，中有一闲士。白日游青山，夜归岩下睡。倏尔过春秋，寂然无尘累。快哉何所依，静若秋江水。
诗三百三首·其二百八十五
作者：寒山
朝代：唐
体裁：古风

高高峰顶上，四顾极无边。独坐无人知，孤月照寒泉。泉中且无月，月自在青天。吟此一曲歌，歌终不是禅。
诗三百三首·其二百八十八
作者：寒山
朝代：唐
体裁：古风

寒山出此语，此语无人信。蜜甜足人尝，黄蘖苦难近。顺情生喜悦，逆意多瞋恨。但看木傀儡，弄了一场困。
诗三百三首·其二百八十六
作者：寒山
朝代：唐
体裁：古风

有个王秀才，笑我诗多失。云不识蜂腰，仍不会鹤膝。平侧不解压，凡言取次出。我笑你作诗，如盲徒咏日。
诗三百三首·其二百八十四
作者：寒山
朝代：唐
体裁：古风

世间一等流，诚堪与人笑。出家弊己身，诳俗将为道。虽著离尘衣，衣中多养蚤。不如归去来，识取心王好。
诗三百三首·其二百六
作者：寒山
朝代：唐
体裁：古风

怜底众生病，餐尝略不厌。蒸豚揾蒜酱，炙鸭点椒盐。去骨鲜鱼脍，兼皮熟肉脸。不知他命苦，只取自家甜。
诗三百三首·其二百六十
作者：寒山
朝代：唐
体裁：古风

自羡山间乐，逍遥无倚托。逐日养残躯，闲思无所作。时披古佛书，往往登石阁。下窥千尺崖，上有云盘泊。寒月冷飕飕，身似孤飞鹤。
诗三百三首·其二百六十一
作者：寒山
朝代：唐
体裁：古风

我见转轮王，千子常围绕。十善化四天，庄严多七宝。七宝镇随身，庄严甚妙好。一朝福报尽，犹若栖芦鸟。还作牛领虫，六趣受业道。况复诸凡夫，无常岂长保。生死如旋火，轮回似麻稻。不解早觉悟，为人枉虚老。
诗三百三首·其二百六十七
作者：寒山
朝代：唐
体裁：古风

隐士遁人间，多向山中眠。青萝疏麓麓，碧涧响联联。腾腾且安乐，悠悠自清闲。免有染世事，心静如白莲。
诗三百三首·其二百六十三
作者：寒山
朝代：唐
体裁：古风

可贵一名山，七宝何能比。松月飕飕冷，云霞片片起。匼匝几重山，回还多少里。溪涧静澄澄，快活无穷已。
诗三百三首·其二百六十九
作者：寒山
朝代：唐
体裁：古风

自从出家后，渐得养生趣。伸缩四肢全，勤听六根具。褐衣随春冬，粝食供朝暮。今日恳恳修，愿与佛相遇。
诗三百三首·其二百六十二
作者：寒山
朝代：唐
体裁：古风

平野水宽阔，丹丘连四明。仙都最高秀，群峰耸翠屏。远远望何极，矹矹势相迎。独标海隅外，处处播嘉名。
诗三百三首·其二百六十五
作者：寒山
朝代：唐
体裁：古风

迥耸霄汉外，云里路岧峣。瀑布千丈流，如铺练一条。下有栖心窟，横安定命桥。雄雄镇世界，天台名独超。
诗三百三首·其二百六十八
作者：寒山
朝代：唐
体裁：古风

寄语食肉汉，食时无逗遛。今生过去种，未来今日修。只取今日美，不畏来生忧。老鼠入饭瓮，虽饱难出头。
诗三百三首·其二百六十六
作者：寒山
朝代：唐
体裁：古风

盘陀石上坐，溪涧冷凄凄。静玩偏嘉丽，虚岩蒙雾迷。怡然憩歇处，日斜树影低。我自观心地，莲花出淤泥。
诗三百三首·其二百六十四
作者：寒山
朝代：唐
体裁：古风

我见世间人，生而还复死。昨朝犹二八，壮气胸襟士。如今七十过，力困形憔悴。恰似春日花，朝开夜落尔。
诗三百三首·其二百十
作者：寒山
朝代：唐
体裁：古风

水清澄澄莹，彻底自然见。心中无一事，水清众兽现。心若不妄起，永劫无改变。若能如是知，是知无背面。
诗三百三首·其二百十七
作者：寒山
朝代：唐
体裁：古风

我闻天台山，山中有琪树。永言欲攀之，莫晓石桥路。缘此生悲叹，幸居将已慕。今日观镜中，飒飒鬓垂素。
诗三百三首·其二百十三
作者：寒山
朝代：唐
体裁：古风

可畏轮回苦，往复似翻尘。蚁巡环未息，六道乱纷纷。改头换面孔，不离旧时人。速了黑暗狱，无令心性昏。
诗三百三首·其二百十九
作者：寒山
朝代：唐
体裁：古风

徒闭蓬门坐，频经石火迁。唯闻人作鬼，不见鹤成仙。念此那堪说，随缘须自怜。回瞻郊郭外，古墓犁为田。
诗三百三首·其二百十二
作者：寒山
朝代：唐
体裁：古风

说食终不饱，说衣不免寒。饱吃须是饭，著衣方免寒。不解审思量，只道求佛难。回心即是佛，莫向外头看。
诗三百三首·其二百十五
作者：寒山
朝代：唐
体裁：古风

昨日游峰顶，下窥千尺崖。临危一株树，风摆两枝开。雨漂即零落，日晒作尘埃。嗟见此茂秀，今为一聚灰。
诗三百三首·其二百十八
作者：寒山
朝代：唐
体裁：古风

养子不经师，不及都亭鼠。何曾见好人，岂闻长者语。为染在薰莸，应须择朋侣。五月贩鲜鱼，莫教人笑汝。
诗三百三首·其二百十六
作者：寒山
朝代：唐
体裁：古风

自古多少圣，叮咛教自信。人根性不等，高下有利钝。真佛不肯认，置功枉受困。不知清净心，便是法王印。
诗三百三首·其二百十四
作者：寒山
朝代：唐
体裁：古风

可畏三界轮，念念未曾息。才始似出头，又却遭沈溺。假使非非想，盖缘多福力。争似识真源，一得即永得。
诗三百三首·其二百四
作者：寒山
朝代：唐
体裁：古风

世人何事可吁嗟，苦乐交煎勿底涯。生死往来多少劫，东西南北是谁家。张王李赵权时姓，六道三途事似麻。只为主人不了绝，遂招迁谢逐迷邪。
诗三百三首·其二百四十
作者：寒山
朝代：唐
体裁：古风

常闻释迦佛，先受然灯记。然灯与释迦，只论前后智。前后体非殊，异中无有异。一佛一切佛，心是如来地。
诗三百三首·其二百四十一
作者：寒山
朝代：唐
体裁：古风

常闻国大臣，朱紫簪缨禄。富贵百千般，贪荣不知辱。奴马满宅舍，金银盈帑屋。痴福暂时扶，埋头作地狱。忽死万事休，男女当头哭。不知有祸殃，前路何疾速。家破冷飕飕，食无一粒粟。冻饿苦悽悽，良由不觉触。
诗三百三首·其二百四十七
作者：寒山
朝代：唐
体裁：古风

昨到云霞观，忽见仙尊士。星冠月帔横，尽云居山水。馀问神仙术，云道若为比。谓言灵无上，妙药心神秘。守死待鹤来，皆道乘鱼去。余乃返穷之，推寻勿道理。但看箭射空，须臾还坠地。饶你得仙人，恰似守尸鬼。心月自精明，万象何能比。欲知仙丹术，身内元神是。莫学黄巾公，握愚自守拟。
诗三百三首·其二百四十三
作者：寒山
朝代：唐
体裁：古风

我有六兄弟，就中一个恶。打伊又不得，骂伊又不著。处处无奈何，耽财好淫杀。见好埋头爱，贪心过罗刹。阿爷恶见伊，阿娘嫌不悦。昨被我捉得，恶骂恣情掣。趁向无人处，一一向伊说。汝今须改行，覆车须改辙。若也不信受，共汝恶合杀。汝受我调伏，我共汝觅活。从此尽和同，如今过菩萨。学业攻炉冶，鍊尽三山铁。至今静恬恬，众人皆赞说。
诗三百三首·其二百四十九
作者：寒山
朝代：唐
体裁：古风

传语诸公子，听说石齐奴。僮仆八百人，水碓三十区。舍下养鱼鸟，楼上吹笙竽。伸头临白刃，痴心为绿珠。
诗三百三首·其二百四十二
作者：寒山
朝代：唐
体裁：古风

上人心猛利，一闻便知妙。中流心清净，审思云甚要。下士钝暗痴，顽皮最难裂。直待血淋头，始知自摧灭。看取开眼贼，闹市集人决。死尸弃如尘，此时向谁说。男儿大丈夫，一刀两段截。人面禽兽心，造作何时歇。
诗三百三首·其二百四十五
作者：寒山
朝代：唐
体裁：古风

一生慵懒作，憎重只便轻。他家学事业，余持一卷经。无心装褾轴，来去省人擎。应病则说药，方便度众生。但自心无事，何处不惺惺。
诗三百三首·其二百四十八
作者：寒山
朝代：唐
体裁：古风

余家有一宅，其宅无正主。地生一寸草，水垂一滴露。火烧六个贼，风吹黑云雨。子细寻本人，布裹真珠尔。
诗三百三首·其二百四十六
作者：寒山
朝代：唐
体裁：古风

我见出家人，不入出家学。欲知真出家，心净无绳索。澄澄孤玄妙，如如无倚托。三界任纵横，四生不可泊。无为无事人，逍遥实快乐。
诗三百三首·其二百四十四
作者：寒山
朝代：唐
体裁：古风

昔日极贫苦，夜夜数他宝。今日审思量，自家须营造。掘得一宝藏，纯是水精珠。大有碧眼胡，密拟买将去。余即报渠言，此珠无价数。
诗三百三首·其五
作者：寒山
朝代：唐
体裁：古风

琴书须自随，禄位用何为。投辇从贤妇，巾车有孝儿。风吹曝麦地，水溢沃鱼池。常念鹪鹩鸟，安身在一枝。
诗三百三首·其五十
作者：寒山
朝代：唐

相唤采芙蓉，可怜清江里。游戏不觉暮，屡见狂风起。浪捧鸳鸯儿，波摇鸂鶒子。此时居舟楫，浩荡情无已。
诗三百三首·其五十一
作者：寒山
朝代：唐
体裁：古风

吾心似秋月，碧潭清皎洁。无物堪比伦，教我如何说。
诗三百三首·其五十七
作者：寒山
朝代：唐

田舍多桑园，牛犊满厩辙。肯信有因果，顽皮早晚裂。眼看消磨尽，当头各自活。纸裤瓦作裈，到头冻饿杀。
诗三百三首·其五十三
作者：寒山
朝代：唐
体裁：古风

有酒相招饮，有肉相呼吃。黄泉前后人，少壮须努力。玉带暂时华，金钗非久饰。张翁与郑婆，一去无消息。
诗三百三首·其五十九
作者：寒山
朝代：唐

极目兮长望，白云四茫茫。鸱鸦饱腲腇，鸾凤饥徬徨。骏马放石碛，蹇驴能至堂。天高不可问，鹪鵊在沧浪。
诗三百三首·其五十二
作者：寒山
朝代：唐
体裁：古风

垂柳暗如烟，飞花飘似霰。夫居离妇州，妇住思夫县。各在天一涯，何时得相见？寄语明月楼，莫贮双飞燕。
诗三百三首·其五十五
作者：寒山
朝代：唐

桃花欲经夏，风月催不待。访觅汉时人，能无一个在。朝朝花迁落，岁岁人移改。今日扬尘处，昔时为大海。
诗三百三首·其五十八
作者：寒山
朝代：唐

我见百十狗，个个毛鬇鬡。卧者渠自卧，行者渠自行。投之一块骨，相与啀喍争。良由为骨少，狗多分不平。
诗三百三首·其五十六
作者：寒山
朝代：唐
体裁：古风

我见东家女，年可有十八。西舍竞来问，愿姻夫妻活。烹羊煮众命，聚头作淫杀。含笑乐呵呵，啼哭受殃抉。
诗三百三首·其五十四
作者：寒山
朝代：唐
体裁：古风

可怜好丈夫，身体极棱棱。春秋未三十，才艺百般能。金羁逐侠客，玉馔集良朋。唯有一般恶，不传无尽灯。
诗三百三首·其八
作者：寒山
朝代：唐

庄子说送终，天地为棺椁。吾归此有时，唯须一番箔。死将喂青蝇，吊不劳白鹤。饿著首阳山，生廉死亦乐。
诗三百三首·其八十
作者：寒山
朝代：唐
体裁：古风

徒劳说三史，浪自看五经。洎老检黄籍，依前住白丁。筮遭连蹇卦，生主虚危星。不及河边树，年年一度青。
诗三百三首·其八十一
作者：寒山
朝代：唐
体裁：古风

碧涧泉水清，寒山月华白。默知神自明，观空境逾寂。
诗三百三首·其八十七
作者：寒山
朝代：唐

去家一万里，提剑击匈奴。得利渠即死，失利汝即殂。渠命既不惜，汝命亦何辜。教汝百胜术，不贪为上谟。
诗三百三首·其八十三
作者：寒山
朝代：唐

白拂栴檀柄，馨香竟日闻。柔和如卷雾，摇拽似行云。礼奉宜当暑，高提复去尘。时时方丈内，将用指迷人。
诗三百三首·其八十九
作者：寒山
朝代：唐

汝为埋头痴兀兀，爱向无明罗刹窟。再三劝你早修行，是你顽痴心恍惚。不肯信受寒山语，转转倍加业汩汩。直待斩首作两段，方知自身奴贼物。
诗三百三首·其八十二
作者：寒山
朝代：唐

我今有一襦，非罗复非绮。借问作何色，不红亦不紫。夏天将作衫，冬天将作被。冬夏递互用，长年只这是。
诗三百三首·其八十五
作者：寒山
朝代：唐
体裁：古风

多少般数人，百计求名利。心贪觅荣华，经营图富贵。心未片时歇，奔突如烟气。家眷实团圆，一呼百诺至。不过七十年，冰消瓦解置。死了万事休，谁人承后嗣。水浸泥弹丸，方知无意智。
诗三百三首·其八十八
作者：寒山
朝代：唐
体裁：古风

瞋是心中火，能烧功德林。欲行菩萨道，忍辱护真心。
诗三百三首·其八十六
作者：寒山
朝代：唐

贪人好聚财，恰如枭爱子。子大而食母，财多还害己。散之即福生，聚之即祸起。无财亦无祸，鼓翼青云里。
诗三百三首·其八十四
作者：寒山
朝代：唐
体裁：古风

贪爱有人求快活，不知祸在百年身。但看阳燄浮沤水，便觉无常败坏人。丈夫志气直如铁，无曲心中道自真。行密节高霜下竹，方知不枉用心神。
诗三百三首·其六
作者：寒山
朝代：唐

弟兄同五郡，父子本三州。欲验飞凫集，须徵白兔游。灵瓜梦里受，神橘座中收。乡国何迢遰，同鱼寄水流。
诗三百三首·其六十
作者：寒山
朝代：唐

洛阳多女儿，春日逞华丽。共折路边花，各持插高髻。髻高花匼匝，人见皆睥睨。别求醦醦怜，将归见夫婿。
诗三百三首·其六十一
作者：寒山
朝代：唐

春女衒容仪，相将南陌陲。看花愁日晚，隐树怕风吹。年少从傍来，白马黄金羁。何须久相弄，儿家夫婿知。
诗三百三首·其六十七
作者：寒山
朝代：唐

山中何太冷，自古非今年。沓嶂恒凝雪，幽林每吐烟。草生芒种后，叶落立秋前。此有沈迷客，窥窥不见天。
诗三百三首·其六十三
作者：寒山
朝代：唐
体裁：古风

若人逢鬼魅，第一莫惊懅。捺硬莫采渠，呼名自当去。烧香请佛力，礼拜求僧助。蚊子叮铁牛，无渠下觜处。